முத்தலாக் விவாகரத்து முறை ஒழுக்கமற்ற ஒன்று என பா . ஜ . க . மூத்த தலைவர் சுப்ரமணியன் சுவாமி தெரிவித்திருப்பது சர்ச்சையை ஏற்படுத்தி உள்ளது . முத்தலாக்கில் இருந்து பெண்கள் பாதிக்கப்படுவதை தடுக்க நடவடிக்கை எடுக்க வேண்டும் என்று பிரதமர் நரேந்திர மோடி அண்மையில் தெரிவித்திருந்தார் . இதே போல இஸ்லாமியப் பெண்களுக்கு எதிரான முத்தலாக்கை நீக்க வேண்டும் என்று மத்திய அமைச்சர் வெங்கய்யாநாயுடுவும் நேற்று தெரிவித்திருந்தார் . இதற்கு இஸ்லாமிய அமைப்புகள் கடும் கண்டனம் தெரிவித்து வருகின்றனர் . தங்களின் தனிச்சட்டத்தில் மத்திய அரசு தலையிடுவதாகவும் அவர்கள் குற்றஞ்சாட்டி உள்ளனர் . இதற்கிடையே முத்தலாக்கிற்கு எதிராக பேசிய வெங்கய்யா நாயுடுவுக்கு பா . ஜ . க . மூத்த தலைவர் சுப்ரமணியன்சுவாமி ஆதரவு தெரிவித்துள்ளார் . இது குறித்து அவர் பேசுகையில் , " இஸ்லாமியர்களின் புனித நூலான குரானில் முத்தலாக் குறித்து குறிப்பிடவில்லை . ஷரியத் சட்டத்தில் மற்றும் முத்தலாக் இருப்பதால் இது நீக்கப்பட வேண்டும் . மத பழக்கவழக்கங்கள் அறநெறியை பின்பற்ற வேண்டும் என்று இந்திய அரசியலமைப்புச் சட்டம் 25 ல் சொல்லப்பட்டுள்ளது . " எங்கேயோ இருக்கும் கணவன் , வாட்ஸ்ஏப் மற்றும் குறுந்தகவல் மூலம் மூன்று முறை தலாக் என்று தனது மனைவியை விவகாரத்து செய்வது முட்டாள்தனமானது . இதை ஒரு போதும் ஏற்றுக் கொள்ளமுடியாது . சுருக்கமாகச் சொன்னால் முத்தலாக் முறை ஒழுக்கமற்றது . ஒரு குறிப்பிட்ட மதத்தில் மட்டும் இது போன்ற நடப்பதில்லை . சபரிமலையில் பெண்கள் நுழைவதற்கு தடை விதிக்கப்பட்டுள்ளதையும் நான் கடுமையாக கண்டிக்கிறேன் . " இவ்வாறு சுப்ரமணியன் சுவாமி தெரிவித்தார் .


கமலின் அரசியல் பிரவேசம் என்பது விஷப்பரீட்சை , வீண் பரீட்சையாகத்தான் முடியும் என்றும் நிழல்வேறு ; நிஜம் வேறு என்பதை காலம் அவருக்கு உணர்த்தும் என்று அதிமுக செய்தி தொடர்பாளர் வைகைச் செல்வன் கூறியுள்ளார் . அதிமுகவின் செய்தி தொடர்பாளர் வைகை செல்வன் , வெளியிட்டுள்ள அறிக்கையில் , நடிகர் கமல்ஹாசன் அரசியல் கட்சி பற்றிய அறிவிப்பை வெளியிட்டுள்ளார் . எதிரிக்கட்சிகளின் வரிசையில் கூட அல்லாமல் , உதிரிக் கட்சிகளில் ஒன்றாகத்தான் அது முடிய நேரிடும் என்கிற கடந்த கால வரலாற்றை அவருக்கு நினைவுபடுத்த ஆசைப்படுகிறேன் . இயல்பில் புத்திசாலியாக தன்னை காட்டிக் கொள்ள விரும்பும் அவர் , உண்மையில் மிகவும் பிற்போக்குவாதி . அவருடைய படங்களில் பல பிற்போக்குத்தனமான கருத்துக்களை முன்வைப்பவையே . பெண் கதாபாத்திரங்களை அவர் அளவுக்குக் கொச்சைப்படுத்தி மலினமான ரசனையை வெகுஜன மக்களிடம் விதைத்து விட்டவர் . தான் கூறும் கருத்துக்கள் யாருக்கும் எளிதில் புரிந்து விடக் கூடாது என்பதில் கவனமாக இருப்பவர் . புரியாமல் பேசுவதும் , கருத்துக் கூறுவதும் மட்டுமே அறிவு என எண்ணுபவர் . அவருடைய கருத்துக்கள் அனைத்திலும் வலிந்து உருவாக்கிக் கொள்வார் . அக்கருத்துக்களில் இருண்மைத் தன்மை இருப்பதை நீங்கள் அவதானிக்க முடியும் . எதையும் நேரடியாக , வெளிப்படைத்தன்மை கொண்ட கருத்துக்களை எதிர்பார்க்கும் அரசியல் களம் என்பது முற்றிலும் நேர்மாறானது என்பதை அவர் போகப் போகத்தான் கற்றுக் கொள்வார் . அவருடைய ‘விஸ்வரூபம்’ படம் உட்பட பல படங்களில் தீவிரவாதம் என்றால் , அது குறிப்பிட்ட சமுதாயத்தின் சொத்து என்பது போல சிறுபான்மையினரை மறைமுகமாகச் சுட்டிக்காட்டுவார் . இது தொடர்பான விவகாரங்களின்போது அம்மா தலையிட்டு அப்படத்தை வெளியிட நேர்ந்தது . இதுதான் அவரின் முற்போக்குத் தனம் . இரண்டு பிரதான ஆட்டக்காரர்கள் அவுட் ஆகிவிட்டார்கள் என்று திடீரென்று மட்டை தூக்கி ஆட வந்திருப்பவர் இவர் . ஏற்கனவே இந்தக் களத்தில் பயிற்சி பெற்ற அனுபவமிக்க ஆட்டக்காரர்கள் நிறைய இருப்பதை மறந்து விட்டார் . கமல்ஹாசனுக்கு இப்படி அரசியல் ஆசை வந்திருப்பதை நினைத்து எல்லோரும் பரிதாபப்படுகிறார்கள் . நடிப்பில் செவாலியே விருது பெற்ற நடிகர் திலகம் சிவாஜிகணேசன் ; மக்களின் யதார்த்த எண்ண ஓட்டத்திற்கு ஈடுகொடுக்க முடியவில்லை என்பதின் மூலம் கற்பனை வேறு ; யதார்த்தம் வேறு என்பதை அவரது அரசியல் களம் பாடம் நடத்தி விட்டுச் சென்றிருக்கிறது . இப்படி எண்ணற்ற நடிகர்களின் பட்டியலை ஆதாரங்களோடு அடுக்கிக் கொண்டே செல்லலாம் . இன்னும் திரைத்துறையில் இருந்து அரசியல் களத்திற்கு வந்த பலர் காணாமல்போன கடந்த காலத்தை அவருக்கு நினைவூட்ட எல்லோரும் விரும்புகிறார்கள் . திரைப்படங்களில் பல பரிசோதனை முயற்சிகள் செய்து பார்த்த கமல் , பல தயாரிப்பாளர்கள் அதள பாதாளத்துக்குச் சென்றிருக்கிறார்கள் . இந்தப் புதிய கட்சி அரசியல் பிரவேசம் என்பது விஷப் பரீட்சை , வீண் பரீட்சையாகத்தான் முடியும் . நிழல் வேறு ; நிஜம் வேறு என்பதை காலம் கமலுக்கு உணர்த்தும் என்று வைகைச் செல்வன் கூறியுள்ளார் .


திமுக தலைமையில் வரும் செவ்வாய் கிழமை நடைபெறவுள்ள முழு அடைப்பில் கட்சிப் பாகுபாடின்றி அனைவரும் கலந்த கொள்ள வேண்டும் என அக்கட்சியின் செயல் தலைவர் மு . க . ஸ்டாலினி அழைப்பு விடுத்தார் . வங்கிக்கடன் தள்ளுபடி உள்ளிட்ட பல்வேறு கோரிக்கைகளை வலியுறுத்தி டெல்லியில் விவசாயிகள் கடந்த 40 நாட்களாக கோராட்டம் நடத்தி வருகின்றனர் . மேலும் தமிழகம் முழுவதிலும் வறட்சி நிவாரணம் வழங்கக்கோரி போராட்டங்கள் நடைபெற்று வருகின்றனர் . இவர்களுக்கு ஆதரவாக வரும் 25 ஆம் தேதி திமுக தலைமையில் அனைத்துக் கட்சியினர் பங்கேறகும் முழு அடைப்புப் போராட்டம் நடைபெறும் என அறிவிக்கப்பட்டுள்ளது . இந்த போராட்டம் தொடர்பாக இன்று அனைத்துக்கட்சி கூட்டம் அண்ணா அறிவாலயத்தில் நடைபெற்றது , இதில் பங்கேற்றபின் செய்தியாளர்களிடம் பேசிய மு . க . ஸ்டாலின் , தங்களது வாழ்வாதாரத்தைத் தொலைத்துவிட்டு வாடி நிற்கும் விவசாயிகளுக்கு ஆதரவாக நடைபெறவுள்ள இந்தி போராட்டத்தில் கட்சி பாகுபாடின்றி அனைவரும் பங்கேற்க வேண்டும் என கேட்டுக் கொண்டார் . டெல்லியில் போராட்டம் நடத்தி வரும் அய்யாகண்ணு போராட்டத்தை நிறுத்திவிட்டு தமிழகத்தில் நடைபெறவுள்ள போராட்டத்தில் கலந்து கொள்ள வேண்டும் எனவும் வலியுறுத்தினார் . இதே போன்று அடுத்தடுத்து செய்தியாளர்களிடம் பேசிய விடுதலைச் சிறுத்தைகள் கட்சித் தலைவர் தொல் . திருமாவளவன் , இந்திய கம்யூனிஸ்ட் கட்சியின் மாநில செயலாளர் முத்தரசன் ஆகியோரும் அய்யாகண்ணு இந்த போராட்டத்தில் கலந்து கொள்ள வேண்டும் என்று வலியுறுத்தினர் .


கல்லீரல் பாதிப்பு காரணமாக மருத்துவமனையில் அனுமதிக்கப்பட்டிருந்த கமெடி நடிகர் அல்வா வாசுவின் உடல்நிலை கவலைக்கிடமாக உள்ளதாக தகவல் வெளியாகி உள்ளது . மறைந்த திரைப்பட இயக்குநர் மணிவண்ணனிடம் உதவி இயக்குநராக இருந்தவர் அல்வா வாசு . இவர் , வாழ்க்கைச் சக்கரம் என்ற படத்தில் நடிகராக அறிமுகமானார் . நடிகர் சத்யராஜ் நடிப்பில் வெளிவந்த அமைதிப்படத்தில் , அல்வா வாங்கி கொடுக்கும் கதாபாத்திரத்தில் நடித்ததன் மூலம் அல்வா வாசு என பிரபலமானார் . 600 - க்கும் மேற்பட்ட படங்களில் காமெடி மற்றும் குணச்சித்திர கதாபாத்திரங்களில் நடித்துள்ளார் . இவர் , நடிகர் வடிவேலுவுடன் சேர்ந்து பல படங்களில் நடித்துள்ளார் . அல்வா வாசு , கடந்த 6 மாதங்களாக கல்லீரல் பாதிப்பு காரணமாக மதுரையில் உள்ள மீனாட்சி மிஷன் மருத்துவமனையில் சிகிச்சை பெற்று வருகிறார் . இந்த நிலையில் , அவருக்கு சிகிச்சை அளித்து வந்த மருத்துவர்கள் , அவரின் மனைவியிடம் , அவருக்கு அளித்து வந்த சிகிச்சையில் முன்னேற்றம் இல்லை என்றும் , அதனால் , அவரை வீட்டுக்கு அழைத்து செல்லும்படி கூறியுள்ளனர் . இதனால் அவரின் குடும்பத்தார்கள் கவலையுடன் உள்ளனர் . அல்வா வாசுவுக்கு இரண்டு மகள்கள் உள்ளனர் .


துப்பாக்கி சுடுதல் உலகக் கோப்பை போட்டியை இந்தியா ஒரே ஒரு வெள்ளிப் பதக்கம் மட்டுமே வென்று 12 - வது இடத்துடன் நிறைவு செய்தது . துப்பாக்கி சுடுதல் உலகக் கோப்பை போட்டியில் தென் கொரியாவின் சாங்வோன் நகரில் நடைபெற்றது . இந்தப் போட்டியின் கடைசி நாளான நேற்று நடைபெற்ற ஆடவருக்கான ஸ்கீட் பிரிவில் பங்கேற்ற இந்திய வீரர்கள் மூவருமே இறுதிச்சுற்றுக்கு முன்னேறத் தவறினர் . இதில் , ஷீராஸ் ஷேக் 23 - ஆம் இடம் பிடிக்க , ஸ்மித் சிங் 37 மற்றும் அங்கத் பாஜ்வா 43 - வது இடங்களைப் பிடித்தனர் . இந்தப் பிரிவில் அமெரிக்காவின் வின்சென்ட் ஹேன்காக் தங்கம் வென்றார் . இறுதிச்சுற்றில் அவர் 59 புள்ளிகள் பெற்று உலக சாதனையை சமன் செய்தார் . இந்தப் போட்டியில் , ஆடவருக்கான 10 மீ ஏர் பிஸ்டல் பிரிவில் ஷாஸார் ரிஸ்வி வென்ற வெள்ளி மட்டுமே , இந்தியாவுக்கு கிடைத்த ஒரே பதக்கம் . இந்தப் போட்டியில் பங்கேற்ற 70 நாடுகளில் 24 நாடுகள் பதக்கம் வென்றன . சீனா 4 தங்கத்துடன் முதலிடம் பிடித்தது . ரஷியா 3 , அமெரிக்கா 2 தங்கங்களுடன் முறையே அடுத்த இரு இடங்களைப் பிடித்தன .


மக்களின் நலம் ஒன்றே மக்கள் நீதி மய்யத்தின் கொள்கை எனவும் , கொள்கை வேறு திட்டம் வேறு எனவும் அக்கட்சியின் நிறுவனர் கமலஹாசன் தெரிவித்துள்ளார் . சென்னை ராயப்பேட்டை மகளிர் தின நிகழ்ச்சியில் மக்கள் நீதி மய்யத்தின் தலைவர் கமலஹாசன் கலந்து கொண்டு பேசினார் . அப்போது , பெண்களை என்றும் போல் இன்றும் கொண்டாடும் விழா இது எனவும் வீரத்தின் உச்சகட்டம் அகிம்சை என சொல்லிக்கொடுத்தவள் என் அம்மா எனவும் தெரிவித்தார் . தாயிடம் கேட்காமல் தந்தை எந்த பெரிய முடிவையும் எடுப்பதில்லை எனவும் சினிமாவை காப்பாற்ற நிறைய நல்ல கலைஞர்கள் உள்ளனர் எனவும் குறிப்பிட்டார் . 3 . 60 கோடி பெண்களை இந்தியாவில் காணவில்லை எனவும் பிறக்கும் முன்பே தடுக்கப்பட்டுவிட்டனர் எனவும் குறிப்பிட்டார் . மக்களின் நலம் ஒன்றே மக்கள் நீதி மய்யத்தின் கொள்கை எனவும் , கொள்கை வேறு திட்டம் வேறு எனவும் தெரிவித்தார் . கொள்கை என்றும் மாறாது எனவும் ஆனால் திட்டம் மாறும் எனவும் கொள்கையை காப்பாற்ற திட்டம் போடுவோம் . ஆனால் திட்டம் சரியில்லை என்றால் கொள்கைக்காக மாற்றுவோம் எனவும் அறிவுறுத்தினார் .


கடந்த டிசம்பர் 5ம் தேதி ஜெயலலிதா காலமானார் . இதையடுத்து ஓ . பி . எஸ் . முதலமைச்சராகவும் , சசிகலா அதிமுக பொது செயலாளராகவும் பொறுப்பேற்றனர் . இதைதொடர்ந்து கடந்த 5ம் தேதி ஓ . பன்னீர்செல்வம் தனது பதவியை ராஜினாமா செய்தார் . பின்னர் , சசிகலா அதிமுக சட்டமன்ற கட்சி தலைவராகவும் , முதலமைச்சராகவும் தேர்வு செய்யப்பட்டார் . இதற்கு எதிர்ப்பு தெரிவித்த ஓ . பி . எஸ் . தனி அணியை உருவாக்கினார் . இதனால் , அதிமுகவில் பிளவு ஏற்பட்டு , இரண்டாக பிரிந்துள்ளது . சசிகலா தரப்பினர் , தங்களை ஆட்சி அமைக்க அழைக்கும்படி கவர்னரை வலியுறுத்தி வந்தனர் . அதே நேரத்தில் , அதிமுக எம்எல்ஏக்களை , சசிகலா தரப்பினர் மிரட்டி கடத்தி வைத்துள்ளதாகவும் , சசிகலாவுக்கு பதவி பிரமாணம் செய்ய கூடாது எனவும் ஓ . பி . எஸ் . ஆதரவாளர்கள் கவர்னரிடம் மனு கொடுத்தனர் . இதற்கிடையில் , சொத்து குவிப்பு வழக்கில் சசிகலா சிறைக்கு சென்றார் . இதனால் , எடப்பாடி பழனிச்சாமி முதலமைச்சராக தேர்வு செய்யப்பட்டு , பதவி பிரமாணம் நடந்தது . அப்போது , 15 நாட்களுக்குள் தனிப்பெரும்பான்மை காட்ட வேண்டும் என கவர்னர் உத்தரவிட்டார் . இதைதொடர்ந்து நேற்று சிறப்பு சட்டமன்ற கூட்டம் நடந்தது . அதில் , நம்பிக்கை வாக்கெடுப்பு நடத்தப்பட்டு , எடப்பாடி பழனிச்சாமி முதலமைச்சராக அறிவிக்கப்பட்டார் . முன்னதாக இதற்கு எதிர்ப்பு தெரிவித்த திமுக , காங்கிரஸ் கட்சியினர் வெளியேற்றப்பட்டனர் . இந்நிலையில் , சொத்துக் குவிப்பு வழக்கில் பெங்களூர் பரப்பன அக்ரஹார சிறையில் அடைக்கப்பட்டுள்ள சசிகலா , நேற்று நடந்த சட்டமன்ற நிகழ்வுகளை தொலைக்காட்சியில் பார்த்ததாக கூறப்படுகிறது . இதையடுத்து , அவரை சந்திக்க வந்த வக்கீல்களிடம் , சசிகலா சிறிது நேரம் பேசியுள்ளார் . அப்போது , அவர் சற்று மகிழ்ச்சியில் இருந்ததாக கூறப்படுகிறது . பெங்களூர் பரப்பன அக்ரஹார சிறையில் , அனைத்து கைதிகளும் ஒரே மாதிரி நடத்தப்படுகின்றனர் . இங்கு முதல் வகுப்பு , 2ம் வகுப்பு சிறைகள் கிடையாது . உணவு வகையும் ஒரே மாதிரி வழங்கப்படுகிறது . தொலைக்காட்சி வசதியும் கிடையாது . இதனால் சசிகலா , சிறைச்சாலையில் உள்ள ஒரு அதிகாரியின் அனுமதி பெற்று , அவரது அறையில் நேற்று நடந்த சட்டமன்ற நிகழ்வுகளை பார்த்து ரசித்தார் என சிறை அதிகாரிகள் கூறினர் .


" பெண்கள் படுகைக்கு தான் மிகச் சரியானவர்கள் " நாகார்ஜூனா தயாரிக்கும் " ராரண்டோய் வேதுகா சுதம் " பட இயக்குனர் சலபதி ராவ் பேசிய கருத்து சர்ச்சையாக வெடித்துள்ளது . பொதுநிகழ்ச்சியில் அல்லது பேட்டியில் பெண்கள் குறித்து சர்ச்சைக்குரிய வகையில் கீழ்தரமாகவும் கேவலமாகவும் பேசி சர்ச்சையில் சிக்கிவருகின்றனர் . சமீபத்தில் கூட கத்தி சண்டை படத்தின் ஆடியோ விழாவின்போது தமிழ்பட இயக்குனர் சுராஜ் நடிகைகள் குறித்து சர்ச்சைக்குரிய வகையில் பேசி கடும் கண்டனத்தை சந்தித்த நிலையில் தற்போது தெலுங்கு நடிகர் ஒருவர் பெண்கள் மற்றும் படுக்கை குறித்து சர்ச்சைக்குரிய கருத்து ஒன்றை கூறி சிக்கலில் மாட்டியுள்ளார் 73 வயதான நடிகர் சலபதிராவ் என்பவர் நாகசைதன்யா நடிப்பில் நாகார்ஜூனா தயாரிக்கும் புதிய திரைப்படமான " ராரண்டோய் வேதுகா சுதம் " என்ற படத்தின் நிகழ்ச்சி ஒன்றில் கலந்து கொண்டார் . இந்த நிகழ்ச்சியில் அவர் பேசியபோது , ' பெண்களால் மன அமைதி கெடும் என்று இந்த படத்தில் நாக சைதன்யா பேசியுள்ளார் . அது உண்மையா என்று எனக்கு தெரியாது . ஆனால் பெண்கள் படுகைக்கு தான் மிகச் சரியானவர்கள் என்று சலபதி ராவ் தெரிவித்துள்ளார் . இவருடைய பேச்சு படக்குழுவினர்களை மட்டுமின்றி இந்த விழாவில் கலந்து கொண்ட அனைவரையும் அதிர்ச்சிக்குள்ளாகியது . இவரது பேச்சுக்கு நாடு முழுவதும் பெரும் எதிர்ப்புகள் கிளம்பியுள்ள நிலையில் இதுகுறித்து நாகார்ஜூனா தனது சமூக வலைத்தளத்தில் கூறியபோது , ' நான் தனிப்பட்ட முறையில் மற்றும் என் படங்களில் எப்பொழுதுமே பெண்களை மதிப்பவன் . மேலும் நான் இயக்குனர் சலபதி ராவின் பேச்சை ஒருபோதும் ஏற்க மாட்டேன் என தெரிவித்துள்ளார் . இதே போல கடந்த சில வருடங்களுக்கு முன்பு தமிழ் பெண்களை நாட்டுக்கட்டை என மலையாள நடிகர் ஜெயராம் பேசியது குறிப்பிடத்தக்கது .


பவுலிங்கில் சிறந்த அணியாக அறியப்படும் ஹைதராபாத் அணி , இந்த தொடரில் பேட்டிங்கில் பெரிதாக சோபிக்காமல் இருந்துவந்தது . ஆனால் டெல்லிக்கு எதிரான நேற்றைய போட்டியில் 187 ரன்களை எளிதாக எட்டி 9 விக்கெட் வித்தியாசத்தில் அபார வெற்றி பெற்றது . அலெக்ஸ் ஹேல்ஸின் விக்கெட்டை மட்டுமே ஹைதராபாத் அணி இழந்தது . ஐபிஎல் 11வது சீசன் விறுவிறுப்பாக நடந்துவருகிறது . தற்போது பரபரப்பான கட்டத்தை ஐபிஎல் எட்டியுள்ளது . இந்த சீசனில் சென்னை மற்றும் பஞ்சாப் அணிகள் பேட்டிங் , பவுலிங் ஆகிய இரண்டிலும் சிறப்பாக செயல்பட்டு வருகின்றன . தொடர்ந்து தோல்விகளை சந்தித்துவந்த மும்பை அணி , தற்போது தொடர் வெற்றிகளின் மூலம் தங்களின் உண்மை முகத்தை காட்ட தொடங்கியுள்ளனர் . இந்த சீசன் தொடங்கியதிலிருந்து பவுலிங்கின் மூலம் எதிரணிகளை மிரட்டி , பவுலிங்கில் சிறந்த அணியென பெயர் பெற்ற ஹைதராபாத் அணி , பேட்டிங்கில் பெரிதாக சோபிக்காமல் இருந்துவந்தது . ஆனால் நேற்றைய டெல்லிக்கு எதிரான போட்டியில் தாங்கள் பேட்டிங்கிலும் சிறந்த அணிதான் என்பதை நிரூபித்து காட்டியது . பேட்டிங்கில் சிறந்த அணி என்பதை பறைசாற்றும் விதமாகவே ஹைதராபாத்தின் பேட்டிங் அமைந்திருந்தது . இதுவரை 11 போட்டிகளில் ஆடி 9 போட்டிகளில் வெற்றி பெற்றுள்ள ஹைதராபாத் அணி , அணியின் கூட்டு முயற்சியால் தான் 9 போட்டிகளிலும் வெற்றி பெற்றதே தவிர , எந்த ஒரு தனிப்பட்ட வீரரின் ருத்ரதாண்டவத்தால் வெற்றி பெறவில்லை . ஆனால் அந்த அணியின் பவுலிங் அபாரமாக இருந்தது . 119 என்ற எளிய இலக்கை எட்டவிடாமல் மும்பை அணியை வீழ்த்தியது ஹைதராபாத் . அதைத்தொடர்ந்து அடுத்த போட்டியிலேயே , கெய்ல் , ராகுல் போன்ற அதிரடி வீரர்களை கொண்டுள்ள பஞ்சாப் அணியை 133 ரன்களை எட்டவிடாமல் சுருட்டியது . இவ்வாறு மிக குறைந்த ரன்களை அடித்திருந்த போதும் , அதைக்கூட எட்டவிடாமல் மும்பை , பஞ்சாப் போன்ற வலுவான பேட்டிங் ஆர்டரை கொண்ட அணிகளை சுருட்டிய ஹைதராபாத் அணி , 180ஐத் தாண்டிய இலக்குகளை விரட்ட முடியாமல் இரண்டு போட்டிகளில் தோற்றது . பஞ்சாப் நிர்ணயித்த 194 ரன்கள் என்ற இலக்கையும் , சென்னை நிர்ணயித்த 183 ரன்கள் என்ற இலக்கையும் எட்ட முடியாமல் ஹைதராபாத் தோல்வியை தழுவியது . இந்த இரண்டு தோல்விகளும்தான் இந்த சீசனில் அந்த அணி அடைந்த தோல்வி . இந்த இரண்டு போட்டிகளிலுமே 178 ரன்களைத்தான் ஹைதராபாத் அணி எடுத்தது . இவ்வாறு பெரிய இலக்கை விரட்ட முடியாமலும் , முதல் பேட்டிங்கிலும் பெரிய ஸ்கோரை அடிக்காமலும் இருந்து வந்தது ஹைதராபாத் அணி . ஆனால் நேற்றைய டெல்லிக்கு எதிரான போட்டியில் , பேட்டிங்கும் சிறப்பாக ஆடியது . 188 ரன்கள் என்ற இலக்கை 9 விக்கெட் வித்தியாசத்தில் எட்டி வெற்றி பெற்றது . ஷிகர் தவான் - வில்லியம்சன் ஜோடியை டெல்லி அணியால் இறுதிவரை பிரிக்கவே முடியவில்லை . பவுலிங் அணியாக அறியப்பட்டபோதே வெற்றிகளை குவித்த ஹைதராபாத் , தற்போது பேட்டிங்கிலும் சோபிக்க தொடங்கியதால் , சென்னை , பஞ்சாப் , மும்பை ஆகிய வலுவான எதிரணிகள் , ஹைதராபாத்தை கண்டு கூடுதலாக நடுங்க தொடங்கியுள்ளனர் .


தற்போது நடைபெற்று வரும் பிக் பாஸ் நிகழ்ச்சியை நேரில் பார்த்துக்கொண்டிருக்கும் பார்வையாளர்கள் மூலமாக கிடைத்த தகவலின்படி இந்த வாரம் சென்ராயன் எலிமினேட் செய்யப்பட்டுள்ளதாக கூறப்படுகிறது . இந்த வாரம் சென்ராயன் , ஐஸ்வர்யாவிற்காக தனது முடியை கலர் செய்து கொண்டு அவரை அடுத்த வார நேரடி நாமினேஷனில் இருந்து காப்பாற்றினார் . அத்தோடு ஐஸ்வர்யா தன்னை ஏமாற்றி டாஸ்க்கை செய்ய வைத்தார் என்று தெரிந்தும் கூட ஐஸ்வர்யாவிடம் தாமாகவே சென்று உனக்காக நான் செய்துகொள்கிறேன் என்று பேசியது மட்டும் தான் சென்ராயன் செய்த தவறு . ஆனால் , அதை தவிர சென்ராயன் இத்தனை நாட்கள் பிக் பாஸ் வீட்டில் ஒழுங்காக தான் நடந்து வந்தார் . ஒரு வேலை இந்த முறையும் பிக் பாஸ் தனது வேலையை காண்பித்து ஐஸ்வர்யாவை காப்பற்றிவீட்டாரா என்ற எண்ணம் தோன்றுகிறது என்கின்றனர் பார்வையாளர்கள் . ஒரு வேலை ஐஸ்வர்யா இந்த வாரம் வெளியேறாமல் இருந்தால் அவர் அடுத்த வாரமும் நாமினேஷனில் வர மாட்டார் . ஏனெனில் இந்த வாரம் நடந்த போன் டாஸ்கில் ஐஸ்வர்யா அடுத்த வாரம் நேரடியாக நாமினேஷனில் இருந்து தப்பிக்க சென்ராயன் , ஐஸ்வர்யாவிற்காக டாஸ்க் செய்து அவரை அடுத்த வார நேரடி நாமினேஷனில் இருந்து காப்பாற்றினார் என்பது குறிப்பிடத்தக்கது . விட்டுக் கொடுப்பதாக நினைத்து சென்ராயன் ஏமாந்துவிட்டார் என்றே கூற வேண்டும் . எது எப்படியோ சென்ராயனை ஏமாற்றி ஐஸ்வர்யா தப்பித்துக் கொண்டார் .


வெஸ்ட் இண்டீஸ் அணி கொடுத்த நெருக்கடியால்தான் இந்திய அணி புவனேஷ்வர் குமார் மற்றும் பும்ராவை அணியில் சேர்த்துள்ளதாக வெஸ்ட் இண்டீஸ் அணியின் பயிற்சியாளர் ஸ்டூவர்ட் லா கூறியதற்கு இந்திய அணியின் கேப்டன் விராட் கோலி பதிலடி கொடுத்துள்ளார் . இந்தியா மற்றும் வெஸ்ட் இண்டீஸ் அணிகளுக்கு இடையேயான ஒருநாள் தொடரின் முதலிரண்டு ஒருநாள் போட்டிகளில் உமேஷ் யாதவ் மற்றும் ஷமி ஆகிய இருவரும் சேர்க்கப்பட்டிருந்தனர் . அந்த இரண்டு போட்டிகளிலும் வெஸ்ட் இண்டீஸ் அணி 300 ரன்களை கடந்தது . இதையடுத்து எஞ்சிய மூன்று போட்டிகளுக்கான இந்திய அணியில் புவனேஷ்வர் குமார் மற்றும் பும்ரா ஆகிய இருவரும் சேர்க்கப்பட்டனர் . இருவரும் அணியில் சேர்க்கப்பட்டது குறித்து கருத்து தெரிவித்த வெஸ்ட் இண்டீஸ் அணியின் பயிற்சியாளர் ஸ்டூவர்ட் லா , வெஸ்ட் இண்டீஸ் அணி பேட்டிங்கில் கொடுத்த நெருக்கடியால் இந்திய அணி புவனேஷ்வர் குமாரையும் பும்ராவையும் அணியில் சேர்த்துவிட்டதாக கருத்து தெரிவித்தார் . அதற்கும் பதிலடி கொடுக்கும் விதமாக பேசிய கோலி , உலக கோப்பைக்கு தயாராகும் விதமாக அனைத்து வீரர்களும் பரஸ்பரம் அனைவருடனும் ஆடினால்தான் வீரர்களுக்குள் புரிதல் இருக்கும் என்பதற்காக சுழற்சி முறையில் வீரர்கள் சேர்க்கப்படுகின்றனர் . அதனால்தான் முதல் இரண்டு போட்டிகளுக்கான அணி முதலில் அறிவிக்கப்பட்டது . அப்போதே எஞ்சிய மூன்று போட்டிகளுக்கு புவனேஷ்வர் குமாரும் பும்ராவும் அணியில் சேர்க்கப்படுவதென்று முடிவு செய்யப்பட்டதுதான் என்று கோலி தெரிவித்தார் . அதாவது வெஸ்ட் இண்டீஸ் அணி முதலிரண்டு போட்டிகளிலும் 300 ரன்களுக்கு மேல் எடுத்ததால் புவனேஷும் பும்ராவும் சேர்க்கப்படவில்லை . அது ஏற்கனவே எடுக்கப்பட்ட முடிவுதான் என்பதுதான் வெஸ்ட் இண்டீஸ் பயிற்சியாளருக்கு கோலியின் பதிலடி .


இன்டியன் வெல்ஸ் டென்னிஸ் போட்டியில் யூகி பாம்ப்ரி பிரதான சுற்றுக்கு முன்னேறினார் . இன்டியன் வெல்ஸ் டென்னிஸ் அமெரிக்காவில் நடைபெறுகிறது . இதில் தனது கடைசி தகுதிச்சுற்றில் இந்தியாவின் யூகி பாம்ப்ரி , சகநாட்டவரான ராம்குமார் ராமநாதனுடன் மோதினார் . இதில் , 6 - 4,6 - 2 என்ற செட்களில் வென்றார் யூகி பாம்ப்ரி வென்றார் . இத்துடன் ராம்குமாரை 4 முறை நேருக்கு நேர் சந்தித்துள்ள யூகி பாம்ப்ரி , தனது 3 - வது வெற்றியை பதிவு செய்துள்ளார் என்பது குறிப்பிடத்தக்கது . ஏடிபி மாஸ்டர்ஸ் டென்னிஸ் போட்டியில் பிரதான சுற்றுக்கு யூகி முன்னேறுவது கடந்த 9 ஆண்டுகளில் இது முதல் முறையாகும் . கடைசியாக யூகி பாம்ப்ரி கடந்த 2009 - இல் மியாமி மாஸ்ட்ர்ஸ் போட்டியில் பிரதான சுற்றுக்கு முன்னேறியிருந்தார் என்பது கூடுதல் தகவல் . யூகி தனது முதல் பிரதான சுற்றில் பிரான்ஸ் நாட்டு தகுதிச்சுற்று வீரரான நிகோலஸ் மஹட்டை எதிர்கொள்கிறார் . அதில் அவர் வெல்லும் பட்சத்தில் , அடுத்த ஆட்டத்தில் உலகின் 12 - ஆம் நிலை வீரரான பிரான்ஸின் லுகாஸ் புய்லேவுடன் மோதுவார் .


ஆசிய கோப்பை தொடர் முடிவடைந்த நிலையில் , இன்று 19 வயதுக்குட்பட்ட அணிகளுக்கான ஆசிய கோப்பை தொடர் இன்று தொடங்கியுள்ளது . 19 வயதுக்கு உட்பட்ட அணிகளுக்கான ஆசிய கோப்பை இன்று தொடங்கியுள்ளது . வங்கதேசத்தில் நடக்கும் இந்த தொடரில் இந்தியா , பாகிஸ்தான் , வங்கதேசம் , ஆஃப்கானிஸ்தான் , இலங்கை , ஹாங்காங் , நேபாளம் , ஐக்கிய அரபு அமீரகம் ஆகிய 8 அணிகளும் கலந்துகொண்டு ஆடுகின்றன . இதில் ஏ பிரிவில் இந்தியா , ஆஃப்கானிஸ்தான் , நேபாளம் , ஐக்கிய அரபு அமீரகம் ஆகிய அணிகளும் பி பிரிவில் பாகிஸ்தான் , வங்கதேசம் , இலங்கை , ஹாங்காங் ஆகிய அணிகளும் இடம்பெற்றுள்ளன . 19 வயதுக்கு உட்பட்ட அணிகளுக்கான ஆசிய கோப்பை தொடர் இன்று தொடங்கி அக்டோபர் 7ம் தேதி வரை நடக்கிறது . இந்த தொடரில் 19 வயதுக்கு உட்பட்ட இந்திய அணியின் பயிற்சியாளராக ராகுல் டிராவிட்டுக்கு பதிலாக டபிள்யூவி ராமன் பயிற்சியாளராக செயல்படுகிறார் . 19 வயதுக்கு உட்பட்ட இந்திய அணி மற்றும் இந்தியா ஏ அணி ஆகியவற்றின் பயிற்சியாளராக ராகுல் டிராவிட் செயல்பட்டு வருகிறார் . இந்தியா ஏ அணிக்கு கிரிக்கெட் தொடர்கள் இருக்கும்போது , ராகுல் டிராவிட் அந்த அணிக்கு பயிற்சியளிக்க சென்றுவிடுவார் . அந்த சமயங்களில் டபிள்யூ வி ராமன் 19 வயதுக்கு உட்பட்ட இந்திய அணியின் பயிற்சியாளராக செயல்படுவார் . அந்த வகையில் ஆசிய கோப்பை தொடரில் டிராவிட்டுக்கு பதிலாக ராமன் பயிற்சியாளராக செயல்படுகிறார் . இன்றைய முதல் போட்டியில் நேபாளம் அணியுடன் இந்திய அணி ஆடிவருகிறது . 19 வயதுக்கு உட்பட்ட ஆசிய கோப்பை தொடருக்கான இந்திய அணிஃ தேவ்தத் படிக்கல் , யாஷஸ்வி ஜெய்ஸ்வால் , பவன் ஷா ( கேப்டன் ) , அனுஜ் ராவத் , யாஷ் ரதோட் , ஆயுஷ் பதோனி , நேஹால் வதேரா , சித்தார்த் தேசாய் , ஹர்ஷ் தியாகி , யாடின் மங்வானி , மோஹித் ஜங்ரா , சமீர் சௌத்ரி , ராஜேஷ் மோஹாண்டி


சிவா இயக்கத்தில் அஜித் நடித்துள்ள விஸ்வாசம் வர்த்தக வட்டாரங்களில் மிகவும் சாதகமான சூழ்நிலையை உருவாக்கியிருக்கிறது . 2019ஆம் ஆண்டில் மிகுந்த எதிர்பார்ப்புக்குரிய திரைப்படங்களில் ஒன்றான இந்த படத்தில் நயன்தாரா , விவேக் , தம்பி ராமையா , ரமேஷ் திலக் , யோகிபாபு , ரோபோ ஷங்கர் , அனிகா , கோவை சரளா மற்றும் பல பிரபல நடிகர்கள் இந்த படத்தில் நடித்திருக்கிறார்கள் . சத்யஜோதி ஃபிலிம்ஸ் தயாரித்துள்ள படத்திற்கு , இந்தியாவிலும் வெளிநாடுகளிலும் ஒரு மிகப்பெரிய வணிக சந்தையை கொண்டுள்ளது . தற்போது ரஷ்யாவில் மிக அதிகமான திரையரங்குகளில் வெளியாகும் முதல் தமிழ் படம் என்ற சாதனையை படைத்திருக்கிறது . ரஷ்யா மற்றும் உக்ரேன் நாடுகளில் திரைப்படத்தை வெளியிடும் செவன்த் சென்ஸ் சினிமேடிக்ஸின் பிரசாந்த் இதை அதிகாரப்பூர்வமாக அறிவித்துள்ளார் . “அஜித்குமார்ன் அனைத்து தரப்பு ரசிகர்களையும் கவர்ந்திழுக்கும் கதை தேர்வு , வெளிநாட்டு சந்தையில் அவருக்கென ஒரு தனி மார்க்கெட்டை உருவாக்கியுள்ளது . செவன்த் சென்ஸ் சினிமாடிக்ஸ் சார்பில் ரஷ்யா மற்றும் உக்ரேன் நாடுகளில் ‘விஸ்வாசம்’ படத்தை வெளியிடுவதில் நாங்கள் பெருமை கொள்கிறோம் . உண்மையில் , இந்த நாடுகளில் வெளியாகும் முதல் அஜித்குமார் படம் இது தான் . ஆனால் , குறிப்பிடத்தக்க சிறப்பம்சம் என்னவென்றால் ரஷ்யாவில் 8க்கும் அதிகமான நகரங்களில் வெளியாகும் முதல் தமிழ் திரைப்படமாக இது இருக்கப் போகிறது என்கிறார் செவன்த் சென்ஸ் சினிமாடிக்ஸ் பிரசாந்த் . இந்த நாடுகளில் நம் திரைப்படங்களின் வரவேற்பு குறித்து அவர் குறிப்பிடுகையில் , “பாலிவுட் மற்றும் தமிழ் சினிமாவுக்கும் இடையிலான இடைவெளி நல்ல கதையுள்ள படங்களால் குறைந்து கொண்டே வருகிறது . மேலும் , இங்குள்ள ரசிகர்கள் தொழில்நுட்ப ரீதியான திரைப்படங்கள் மட்டுமல்லாமல் , உணர்வுள்ள நல்ல குடும்பப்பாங்கான பொழுதுபோக்கு படங்களையும் கூட மிகவும் வெளிப்படையாக ஏற்றுக் கொள்கிறார்கள் . நிச்சயமாக , குடும்ப உணர்வுகள் உலகளாவிய பார்வையாளர்களுக்கு மிகவும் பிடித்த விஷயம் . மேலும் , தமிழ் பேசும் நாடுகளை தாண்டி , அஜித்குமாரின் பல திரைப்படங்களை ஆன்லைனில் பார்த்து , அவருக்கென ஒரு வலுவான ரசிகர் தளம் இந்த நாடுகளில் அமைந்துள்ளது குறிப்பிடத்தக்கது” என்றார் . பொங்கலுக்கு வெளியிட திட்டமிடப்பட்டுள்ள , சிவா இயக்கத்தில் அஜித்குமார் நடிக்கும் இந்த விஸ்வாஸம் படத்தை சத்யஜோதி ஃபிலிம்ஸ் தயாரித்துள்ளது . இந்த படத்தின் வெளிநாட்டு உரிமைகளை நடிகர் , தயாரிப்பாளர் அருண்பாண்டியன் ஏ & பி குரூப் சார்பில் அருண்பாண்டியன் ஏ & பி குரூப் சார்பில் கைப்பற்றியிருக்கிறார் .


பாஜக தேசிய செயலாளரான ஹெச் . ராஜா வாயை திறந்தால் யாராவது வறுபடப்போவது உறுதி . இப்போது மு . க . ஸ்டாலினை கடுமையாக விமர்சித்து பேசியிருப்பது திமுகவினரின் தன்மானத்தை சீண்டிப்பார்த்திருக்கிறது . ஈரோட்டில் செய்தியாளர்களை சந்தித்த ஹெச் . ராஜா , ‘’ஆர் . கே . நகர் தேர்தலைப் போல திருவாரூரிலும் மூன்றாமிடத்துக்குச் சென்றுவிடுவோம் என்கிற பயத்தால் , தி . மு . க . , தேர்தலைத் தள்ளிவைக்க அவர்களது கூட்டணிக் கட்சிமூலம் முயன்று வெற்றி பெற்றுள்ளார் . தி . மு . கவை சுயமாகச் சிந்தித்து ஸ்டாலின் வழி நடத்தவில்லை . தி . மு . க - வை பிரிவினைவாத தீய சக்திகள் வழிநடத்துகிறதோ என்று தோன்றுகிறது . இலங்கையில் ஒரு லட்சத்து 80 ஆயிரம் தமிழர்கள் கொல்லப்படக் காரணமாக இருந்த சோனியா காந்தியை , கருணாநிதி சிலையைத் திறக்க ஸ்டாலின் அழைத்து வந்துள்ளார் . தி . மு . க , சுய சிந்தனையோடு தன்னை வழிநடத்தும் சூழல் தற்போது இல்லை . கேரளா சபரிமலை பிரச்னையில் , வேண்டுமென்றே மிக மோசமாக பினராயி விஜயன் தலைமையிலான அரசு செயல்பட்டுவருகிறது . தமிழகத்தில் இறை நம்பிக்கையுள்ளவர்கள் , ஐயப்பன் கோயிலுக்குச் செல்பவர்கள் , மார்க்சிஸ்ட் உடன் உறவு வைத்துள்ள தி . மு . க - வை முழுமையாகப் புறக்கணிக்க வேண்டும்’’ என அவர் தெரிவித்தார் .


சவுத்தாம்ப்டன் ஆடுகளத்தின் தன்மையை அறிந்து , அதற்கேற்றபடி அணியை தேர்வு செய்து , இந்திய அணியை வீழ்த்தியுள்ளது இங்கிலாந்து அணி . இங்கிலாந்துக்கு எதிரான 5 போட்டிகள் கொண்ட டெஸ்ட் தொடரை இந்திய அணி 3 - 1 என இழந்தது . முதல் இரண்டு போட்டிகளில் தோல்வியடைந்த இந்திய அணி , மூன்றாவது போட்டியில் பேட்டிங் , பவுலிங் என அனைத்திலும் அசத்தி வெற்றி பெற்றது . தோல்வியிலிருந்து மீண்டெழுந்த இந்திய அணி , நான்காவது டெஸ்ட் போட்டியில் மீண்டும் தோற்று தொடரை இழந்தது . இந்த போட்டியில் இங்கிலாந்து அணியின் வியூகம் அந்த அணிக்கு கைகொடுத்தது . சவுத்தாம்ப்டன் ஆடுகளத்தின் தன்மையை அறிந்து , முதல் மூன்று போட்டிகளில் ஆடாத மொயின் அலியை இந்த போட்டியில் ஆடவைத்தது இங்கிலாந்து அணி . சவுத்தாம்ப்டன் ஆடுகளத்தில் நான்காம் நாள் ஆட்டத்தில் 200 ரன்களுக்கு மேலான இலக்கை விரட்டுவது எளிதல்ல என்றும் இந்த ஆடுகளத்தில் பந்து ஸ்விங் ஆகும் என்பதால் , ஆடுகளத்தின் தன்மை மொயின் அலி மற்றும் அடில் ரஷீத்திற்கு உதவும் என கவாஸ்கர் தெரிவித்திருந்தார் . அதுதான் நடந்ததும் கூட . பார்ட் டைம் ஸ்பின்னரான மொயின் அலி , இந்த போட்டியில் 9 விக்கெட்டுகள் வீழ்த்தி , இந்திய அணியின் வெற்றியை பறித்தார் . இதே சவுத்தாம்ப்டனில் கடந்த 2014ம் ஆண்டு நடந்த டெஸ்ட் போட்டியிலும் இங்கிலாந்து அணி 266 ரன்கள் வித்தியாசத்தில் அபார வெற்றி பெற்றது . அந்த போட்டியிலும் இங்கிலாந்தின் வெற்றிக்கு மொயின் அலி முக்கிய பங்காற்றினார் . அந்த போட்டியில் 8 விக்கெட்டுகளை வீழ்த்தி இங்கிலாந்து அணியின் வெற்றிக்கு காரணமாக திகழ்ந்தார் மொயின் அலி . அதேபோல் , இந்த போட்டியிலும் 9 விக்கெட்டுகள் வீழ்த்தி இங்கிலாந்து அணியை வெற்றி பெற செய்தார் . அதிலும் இரண்டாவது இன்னிங்ஸில் களத்தில் நிலைத்து நின்று நல்ல பார்ட்னர்ஷிப் அமைத்த கோலி - ரஹானே ஜோடியில் இருவரையுமே அவர் தான் அவுட்டாக்கினார் . அதிரடியாக ஆடி இங்கிலாந்து அணியை மெர்சலாக்கிய ரிஷப் பண்ட்டையும் மொயின் அலிதான் வீழ்த்தினார் . சவுத்தாம்ப்டன் ஆடுகளத்தின் தன்மை ஸ்பின் பவுலிங்கிற்கு சாதகமாக இருக்கும் என்பதை அறிந்து , மொயின் அலியை அணியில் எடுத்தது இங்கிலாந்து . அந்த அணியின் நம்பிக்கையை சிதைக்காமல் , சிறப்பாக ஆடி வெற்றியை பெற்றுக்கொடுத்துள்ளார் மொயின் அலி .


நடிகர் ஆர்யாவை மைய்யமாக வைத்து ஒளிபரப்பாகி வரும் நிகழ்ச்சி ' எங்க வீட்டு மாப்பிள்ளை ' . இந்த நிகழ்ச்சியில் ஆர்யாவை திருமணம் செய்துக்கொள்ள ஆரம்பத்தில் 70,000 ஆயிரம் பெண்கள் ஆன்லைன் மூலம் விண்ணப்பித்திருந்தனர் . இவர்களில் ஆரிய 16 பெண்களை தேர்வு செய்தார் . இந்த 16 பெண்களில் தற்போது 6 பெண்கள் வெளியேறிவிட்டனர் . இறுதியாக 10 பெண்கள் இந்த நிகழ்ச்சியில் தொடர்ந்து விளையாடி வருகின்றனர் . ஃபைனலிஸ்ட் இந்நிலையில் தற்போது இந்த நிகழ்ச்சியில் இறுதியாக போட்டியிடும் 5 பெண்கள் யார் ? யார் ? என்கிற தகவல் வெளியாகியுள்ளது . சுசானாஃ ஆகாதா : ஸ்வேதாஃ அப்பர்நதிஃ சீதா லட்சுமிஃ ஆகியோர் என்கிற தகவல் வெளியாகியுள்ளது .


இங்கிலாந்துக்கு எதிரான இரண்டாவது டெஸ்ட் கிரிக்கெட் போட்டியில் 340 ஓட்டங்கள் வித்தியாசத்தில் தென் ஆப்பிரிக்கா அணி வெற்றிக் கண்டு தெறிக்கவிட்டது . இங்கிலாந்துக்கு எதிரான இரண்டாவது டெஸ்ட் கிரிக்கெட் போட்டி நாட்டிங்காமில் நடைபெற்றது . இந்தப் போட்டியில் தென் ஆப்பிரிக்கா தனது முதல் இன்னிங்ஸில் 96.2 ஓவர்களில் 335 ஓட்டங்கள் குவித்தது . அந்த அணியில் ஆம்லா 78 ஓட்டங்கள் , டி காக் 68 ஓட்டங்கள் , பிலாண்டர் 54 ஓட்டங்கள் எடுத்தனர் . இங்கிலாந்து தரப்பில் ஆண்டர்சன் ஐந்து விக்கெட்டுகளை வீழ்த்தி அசத்தினார் . பின்னர் , முதல் இன்னிங்ஸை ஆடிய இங்கிலாந்து அணி 51.5 ஓவர்களில் 205 ஓட்டங்களுக்குச் சுருண்டது . அந்த அணியில் கேப்டன் ஜோ ரூட் 78 ஓட்டங்கள் சேர்த்தபோதும் , எஞ்சிய வீரர்கள் சொற்ப ஓட்டங்களில் அவுட்டானர் . தென் ஆப்பிரிக்கத் தரப்பில் கேசவ் மகாராஜ் , கிறிஸ் மோரீஸ் ஆகியோர் தலா மூன்று விக்கெட்டுகளை வீழ்த்தினர் . இதனையடுத்து முதல் இன்னிங்ஸில் 130 ஓட்டங்கள் முன்னிலைப் பெற்ற நிலையில் , இரண்டாவது இன்னிங்ஸை ஆடிய தென் ஆப்பிரிக்க அணி 104 ஓவர்களில் 9 விக்கெட் இழப்புக்கு 343 ஓட்டங்கள் குவித்து டிக்ளேர் செய்தது . அந்த அணியில் ஆம்லா 87 ஓட்டங்கள் , டீன் எல்கர் 80 ஓட்டங்கள் , கேப்டன் டூபிளெஸ்ஸிஸ் 63 ஓட்டங்கள் , பிலாண்டர் 42 ஓட்டங்கள் எடுத்தனர் . இங்கிலாந்து தரப்பில் மொயீன் அலி நான்கு விக்கெட்டுகளை வீழ்த்தினார் . இதன்னையடுத்து 474 ஓட்டங்கள் என்ற இலக்குடன் பேட் செய்த இங்கிலாந்து அணி 4 - வது நாளான நேற்று 44.2 ஓவர்களில் 133 ஓட்டங்களுக்குச் சுருண்டது . அந்த அணியில் அதிகபட்சமாக அலாஸ்டர் குக் 42 ஓட்டங்கள் எடுத்தார் . தென் ஆப்பிரிக்கத் தரப்பில் வெர்னான் பிலாண்டர் , கேசவ் மகாராஜ் ஆகியோர் தலா மூன்று விக்கெட்டுகளை வீழ்த்தி அசத்தினர் . நான்கு போட்டிகள் கொண்ட இந்த டெஸ்ட் தொடரில் இரு அணிகளும் 1 - 1 என்ற கணக்கில் சமநிலையில் உள்ளன . முதல் டெஸ்ட் போட்டியில் இங்கிலாந்திடம் தோல்வி கண்டதற்கு தக்க பதிலடி கொடுத்த மகிழ்ச்சியில் இருக்கிறது தென் ஆப்பிரிக்கா .


ஆஸ்திரேலியாவுக்கு எதிரான முதல் டெஸ்ட் போட்டி இன்று தொடங்குவதற்கு முன்னதாக வலைப்பயிற்சியில் கோலி ஆடிய விதம் மிரட்டலாக இருந்தது . ஆனால் வலைப்பயிற்சியில் செம அடி அடித்த கோலி , முதல் போட்டியில் சுதாரிக்கும் முன்னரே அவுட்டாக்கப்பட்டார் . ஆஸ்திரேலியாவுக்கு எதிரான முதல் டெஸ்ட் போட்டி பெரும் எதிர்பார்ப்புக்கு இடையே இன்று தொடங்கியது . டாஸ் வென்று முதலில் பேட்டிங் ஆடிய இந்திய அணியில் புஜாராவை தவிர மற்ற எந்த இந்திய வீரரும் சரியாக ஆடவில்லை . ராகுல் , முரளி விஜய் , கோலி , ரஹானே ஆகியோர் சொற்ப ரன்களில் ஆட்டமிழந்தனர் . ரோஹித் சர்மா 37 ரன்களும் ரிஷப் பண்ட் மற்றும் அஷ்வின் ஆகிய இருவரும் தலா 25 ரன்களும் எடுத்தனர் . புஜாரா மட்டுமே பொறுப்பாக ஆடி சதமடித்து இந்திய அணியை நல்ல ஸ்கோரை எட்ட உதவினார் . முதல் நாள் ஆட்டநேர முடிவில் இந்திய அணி 9 விக்கெட் இழப்பிற்கு 250 ரன்கள் எடுத்துள்ளது . இந்த போட்டியில் பெரிதும் எதிர்பார்க்கப்பட்ட இந்திய அணியின் கேப்டனும் நட்சத்திர வீரருமான விராட் கோலியை பாட் கம்மின்ஸ் அவுட்டாக்கினார் . கம்மின்ஸின் பந்தில் கவாஜாவிடம் கேட்ச் கொடுத்து வெறும் 3 ரன்னில் வெளியேறினார் கோலி . கோலிக்கு கவாஜா பிடித்த கேட்ச் மிக அருமையான கேட்ச் . விராட் கோலியை நிலைத்து நிற்க விடாமல் தொடக்கத்திலேயே வீழ்த்திவிட்டது ஆஸ்திரேலிய அணி . இதுதான் அந்த அணி எதிர்பார்த்ததும் கூட . நல்ல ஃபார்மில் இருக்கும் விராட் கோலி , வலைப்பயிற்சியின் போது கூட அபாரமாக ஆடினார் . ஷமி , பும்ரா , உமேஷ் ஆகியோரின் வேகப்பந்து வீச்சுகளையும் அஷ்வின் , குல்தீப் ஆகியோரின் ஸ்பின் பவுலிங்கையும் பறக்கவிட்டார் . வேகப்பந்து வீச்சாளர்கள் வீசிய ஷாட் பிட்ச் பந்துகளை அற்புதமாக புல் ஷாட் ஆடினார் . ஸ்பின் பவுலிங்கை அட்டாக் செய்து ஆடினார் . அவர் பயிற்சியின் போது ஆடிய வீடியோ சமூக வலைதளங்களில் வைரலாகிவருகிறது . அந்த வீடியோவை கண்ட கில்கிறிஸ்ட் , சாம் பில்லிங்ஸ் உள்ளிட்ட முன்னாள் மற்றும் இந்நாள் வீரர்கள் கோலியை புகழ்ந்து தள்ளினர் . எனினும் வலைப்பயிற்சியில் நன்றாக ஆடி செம ஃபார்மில் இருந்த கோலியை , அசந்த நேரத்தில் வீழ்த்திவிட்டனர் ஆஸ்திரேலிய வீரர்கள் . எனினும் அடுத்த இன்னிங்ஸில் கோலி கண்டிப்பாக அபாரமாக ஆடுவார் என்பதில் ஐயமில்லை .


கன்னியாகுமரி மாவட்டத்தில் ஓகி புயல் பாதிப்புகள் தொடர்பான மீட்புப்பணிகளை மேற்கொள்ள மூன்று அமைச்சர்கள் , குமரி மாவட்டத்தில் முகாமிட்ட போதிலும் எந்த பயனும் இல்லை என எதிர்க்கட்சித் தலைவர் ஸ்டாலின் குற்றம்சாட்டியுள்ளார் . 2004ம் ஆண்டு ஏற்பட்ட சுனாமியின்போது கூட இல்லாத அளவிற்கு ஓகி புயலால் குமரி மாவட்டம் பேரழிவை சந்தித்துள்ளது . 1991 ம் ஆண்டு புயலால் பாதிக்கப்பட்டதைவிட தற்போது குமரி மாவட்டம் கடுமையாக பாதிக்கப்பட்டுள்ளது . மீனவர்களை இழந்து அவர்களது குடும்பத்தினர் தவிக்கின்றனர் . தமிழக அரசு 29ம் தேதியே முன்னெச்சரிக்கை விடுத்ததாக அமைச்சர் ஜெயக்குமார் தெரிவித்தார் . ஆனால் உண்மை அதுவல்ல . அத்தகைய முன்னெச்சரிக்கை அறிவிப்புகள் வரவில்லை என மீனவர்கள் தெரிவிக்கின்றனர் . குமரி மாவட்டத்தில் மின்சாரம் முழுமையாக துண்டிக்கப்பட்டுள்ளது . மீனவர்களுக்கு ஜிபிஎஸ் கருவிகளை வழங்க வேண்டும் என்ற கோரிக்கை வைக்கப்பட்டு வருகிறது . 2011ம் ஆண்டு சட்டப்பேரவை தேர்தலின்போது , மீனவர்களுக்கு ஜிபிஎஸ் கருவிகள் வழங்கப்படும் என அதிமுக வாக்குறுதி அளித்தது . ஆனால் இதுவரை வழங்கப்படவில்லை . மாயமான மீனவர்கள் 500,1000 என சொல்லுகின்ற அளவில் அச்சுறுத்தல் உள்ளது . ஆனால் அரசு தரப்பில் முறையாக கணக்கெடுக்கப்படவில்லை . மீட்புப்பணிகளும் முழுமையாக மேற்கொள்ளப்படவில்லை . நெற்பயிர்கள் முழுமையாக சேதமடைந்துள்ளன . ஏக்கருக்கு 25000 ரூபாய் வழங்க வேண்டும் என விவசாயிகள் கோரிக்கை விடுத்துள்ளனர் . குமரி மாவட்டத்தில் பெருமளவில் இருந்த ரப்பர் மரங்களும் வாழை மரங்களும் சேதமடைந்துள்ளன . அவற்றுக்கெல்லாம் உரிய நிவாரணம் வழங்க வேண்டும் மக்கள் கோரிக்கை விடுத்துள்ளனர் . அவற்றுக்கான உற்பத்தி செலவை அரசு வழங்க வேண்டும் என கோருகின்றனர் . வீடுகளை இழந்து தவிக்கும் மக்களுக்கு தங்குவதற்கும் இடிந்த வீடுகளை கட்டுவதற்கு அரசு உதவி செய்ய வேண்டும் . 2 நாட்களில் சரியாகிவிடும் என அறிவித்தார் . ஆனால் , 60 % பகுதிகளில் இன்னும் மின்சாரம் இல்லை . ஆடம்பர நிகழ்ச்சிகளை நடத்துவதில் கவனம் செலுத்துவதை தவிர்த்து மக்களுக்கு உதவ வேண்டும் . மாவட்ட ஆட்சித் தலைவரை சந்தித்து மக்களின் கோரிக்கைகள் தொடர்பாக அவரிடம் எடுத்துரைக்க உள்ளேன் . புயல் மீட்புபணிகளை மேற்கொள்ள குமரி மாவட்டத்தில் 3 அமைச்சர்கள் முகாமிட்டிருந்தனர் . ஆனாலும் எந்த பயனும் இல்லை என ஸ்டாலின் குற்றம்சாட்டினார் . கன்னியாகுமரி மாவட்டத்தில் உள்ள 6 சட்டமன்ற தொகுதிகளிலும் திமுக மற்றும் கூட்டணி கட்சியான காங்கிரஸ் எம் . எல் . ஏக்கள் உள்ளதால் , குமரி மாவட்டத்தை ஆட்சியாளர்கள் கண்டுகொள்ளாமல் புறக்கணிக்கின்றனர் என்ற குற்றச்சாட்டையும் ஸ்டாலின் முன்வைத்தார் .


சி . சி . டி . வி . யால் எத்தனையோ பேரின் மானம் கப்பலேறி இருக்கிறது . ஆனால் தி . மு . க . அளவுக்கு எந்த அரசியல் கட்சியும் இந்த கேமெராவால் கேவலப்பட்டதே கிடையாது ! என்பது மீண்டும் மீண்டும் நிரூபணமாகி கொண்டிருக்கிறது . புள்ளி ஒருவர் அராஜகம் செய்து , தாண்டவம் ஆடியது சி . சி . டி . வி . பதிவு வாயிலாக வெளிப்பட்டது . கருணாநிதி இறந்த துக்க நிலையிலும் , ஸ்டாலின் அந்த ஹோட்டலுக்கு சென்று வருத்தம் தெரிவித்து ஆறுதல் கூறினார் . வினரின் கூத்துக்கள் இதே போல் சி . சி . டி . வி . வழியாக வெளியாகின . ஆனால் அதற்கெல்லாம் உச்சம் வைத்தாற்போல் இன்று வெளியாகியிருக்கும் சி . சி . டி . வி . பதிவொன்று தி . மு . க . வின் மரியாதையை மானபங்கப்படுத்தி இருக்கிறது . பெரம்பலூர் மாவட்டத்தை சேர்ந்த தி . மு . க . புள்ளி செல்வகுமார் . இவர் மாஜி மாவட்ட ஊராட்சிக்குழு உறுப்பினர் . இவர் பியூட்டி பார்லர் ஒன்றில் ஒரு பெண்ணை மிதி மிதியென மிதித்தும் , தலையை பிடித்திழுத்து கீழே தள்ளியும் , விழுந்து கிடப்பவரை மீண்டும் உதைத்தும் ருத்ரதாண்டவம் ஆடும் சி . டி . டி . வி . பதிவை தனியார் சேனல் ஒன்று வெளியிட்டது . என்னதான் பிரச்னை ? என்று விசாரித்தபோது “மிதிபட்ட பெண்ணின் பெயர் சத்தியா . செல்வக்குமார் சுமார் இருபது லட்சம் ரூபாயைஅவரிடம் கொடுத்திருந்தாராம் . இந்த கொடுக்கல் , வாங்கலில் பிரச்னையாகி இருக்கிறது . பணத்தைப் பற்றி கேட்கச் சென்ற இடத்தில் அந்தப் பெண் செல்வக்குமாரிடம் கடும் வார்த்தை தகராறில் ஈடுபட்டாராம் . இதைத்தொடர்ந்தே செல்வக்குமார் அந்தப் பெண்ணை அடித்து , மிதித்து தள்ளி அட்ராசிட்டி செய்திருக்கிறார் ! என்கிறார்கள் . இந்த சம்பவம் நான்கு மாதங்களுக்கு முன்பே நடந்துவிட்டதாம் . பெரம்பலூர் டவுன் போலீஸில் புகார் கொடுத்தும் எந்த நடவடிக்கையும் இல்லையாம் . இதைத்தொடர்ந்தே புதிய தலைமுறை சேனலுக்கு அதை அனுப்பியதோடு , வாட்ஸ் அப்பிலும் வெளியிட்டாராம் சத்தியா . ” என்கிறார்கள் . இன்னும் சிலரோ “பண விஷயத்தில் அந்தப் பெண் கொஞ்சம் கேம் ஆடிவிட்டார் . செல்வக்குமார் கேட்கப்போன இடத்தில் வாய்த்துடுக்காக ரொம்பவே பேசிவிட்டார் . அதனாலேயே பொறுமை இழந்து ரொம்பவே ஆடிவிட்டார் . ஏதோ ஒரு கோபத்தில் மிதித்ததோடு விடாமல் பொறுமையா உட்கார்ந்து , நிதானித்து அடிக்கடி எழுந்து போய் உதைத்து தள்ளியிருக்கிறார் . எப்படி இருந்தாலும் இது மிக மோசமான கிரிமினல் செயல் . பொம்பளைன்னும் பாராமல் எட்டியெட்டி உதைக்கிறதும் , கீழே விழுந்து கிடக்கிற சத்தியாவை கண்ட இடத்திலும் மிதிக்கிறதும் குரூரமான செயல் . ஜீரணிக்க முடியாத இந்த காட்சிகள் தி . மு . க . வினரை ஒட்டுமொத்தமாக அடாவடி நபர்களாகவே சித்தரிக்குது . ” என்கிறார்கள் . இந்நிலையில் சேனலில் இந்த வீடியோ வெளியான சில நிமிடங்களில் செல்வக்குமார் அக்கட்சியிலிருந்து தற்காலிகமாக நீக்கி வைக்கப்பட்டுள்ளார் . ஸ்டாலின் உத்தரவில் இந்த அதிரடி நடவடிக்கை எடுக்கப்பட்டுள்ளது . இதற்கான அறிவிவிப்பை தி . மு . க . பொதுச்செயலாளர் அன்பழகன் வெளியிட்டுள்ளார் .


ஓபிஎஸ் அணியினர்தான் இணைவதற்கான பேச்சுவார்த்தைக்கு முட்டுக்கட்டை போடுவதாக குற்றம்சாட்டிய அமைச்சர் ஜெயகுமார் , அவர்கள் தங்கள் இஷ்டம்போல் பேசி வருகிறார்கள் எனவும் தெரிவித்தார் . சென்னையில் இன்று செய்தியாளர்களிடம் பேசிய அவர் , ஸ்ரீநகரில் நடைபெறவுள்ள ஜிஎஸ்டி மாநாட்டில் கலந்து கொள்வதற்காக சென்று கொண்டிருப்பதாக தெரிவித்தார் , ஓபிஎஸ் அணியினருக்கு கட்சியிலும் , ஆட்சியிலும் உரிய மரியாதை அளிக்கப்படும் என ஜெயகுமார் தெரிவித்தார் . ஆனால் அந்த அணியில் உள்ள தலைவர்கள் தங்கள் இஷ்டம்போல கருத்துகளை தெரிவித்து வருவதால் , தான் அதற்கு பதில் அளிக்க வேண்டிய கட்டாயத்திற்கு ஆளாவதாக தெரிவித்தார் . ஒவ்வொரு நாளும் ஒரு கருத்தை ஓபிஎஸ் அணியினர் கூறிவருவது குழப்பத்தை ஏற்படுத்துவதாக தெரிவித்தார் . திண்டுக்கல் சீனிவாசன் மற்றும் ஜெயகுமார் ஆகிய இருவரும்தான் இணைப்பு பேச்சு வார்த்தைக்கு முட்டுக்கட்டையாக இருக்கிறார்கள் என மதுசூதனன் தெரிவித்திருந்த கருத்துக்கு பதிலளித்த ஜெயகுமார் , அமாவாசை இருட்டில் பெருச்சாளி செல்வதெல்லாம் பாதைதான் என கிண்டல் செய்தார் . ஓபிஎஸ் அணியைச் சேர்ந்த ஒரு சிலர் தான் பேச்சு வார்த்தைக்கு முட்டுக்கட்டையாக உள்ளனர் என கூறினார் . நானாக எந்த கருத்தும் சொல்வதில்லை என்றும் , பிறர் பேசும்போது அதற்கு பதிலளிக்கும் வகையில்தான் பேசி வருவதாக கூறினார் . இது மறைந்த முதலமைச்சர் ஜெயலலிதா தங்களுக்கு கற்றுக்கொடுத்த பாடம் எனவும் ஜெயகுமார் தெரிவித்தார் .


சூர்யாவை பற்றி மனம் திறந்த ஜோதிகா . . . ! அதில் அவர் தான் பெஸ்ட்டாம் . . ! நடிகர் சூர்யா ஜோதிகா தம்பதிகள் என்றாலே கோலிவுட்டில் மிக சிறந்த ஜோடிகள் தான் என்பார்கள் . . நடிகை ஜோதிகாவை சூர்யா திருமணம் செய்துக்கொண்ட பின் சில ஆண்டு காலமாக அவர் நடிப்பில் இருந்து ஒதுங்கி இருந்தார் இந்நிலையில் , மீண்டும் தற்போது படங்களில் நடித்து வருகிறார் ஜோதிகா . குறிப்பாக பெண்களுக்கு அதிக முக்கியத்துவம் கொடுக்கும் கதாபாத்திரத்தில் மட்டும் நடித்து வருகிறார் ஜோதிகா . இது குறித்து கருத்து தெரிவித்த ஜோதிகா . . . . எனக்கு வரும் பட வாய்ப்பை பொறுத்த வரையில் 36 வயதினிலே படத்திற்கு பிறகு சுமார் ஒன்றரை வருடம் கழித்து தான் , மகளிர் மட்டும் படம் நடித்தேன் . அதன் பிறகு தான் மற்ற படங்கள் வரிசையாக வர தொடங்கியது என அவர் தெரிவித்து உள்ளார் . மேலும் பெண்களுக்கு முக்கியத்துவம் கொடுக்கும் கதையாக இருந்தால் தான் நடிக்க வேண்டும் என்பதில் நான் உறுதியாக இருக்கிறேன் என தெரிவித்து உள்ளார் குழந்தைகளை விட்டுவிட்டு நான் நடிக்க வந்துள்ளேன் . அந்த அளவிற்கு அது முக்கியத்துவம் வாய்ந்ததாக் இருக்க வேண்டும் என தெரிவித்து உள்ளார் . குழந்தை வளர்ப்பதில் , அதிக கவனம் செலுத்துவது என்னை விட பெஸ்ட் சூர்யா தான் என அவர் தெரிவித்து உள்ளார் குழந்தைகள் அவர்கள் இஷ்டத்துக்கு விட வேண்டும் என செல்லம் கொடுப்பார் . . ஆனால் நான் கொஞ்சம் கண்டிப்பான அம்மா தான் எனவும் தெரிவித்து உள்ளார் ஜோதிகா .


காமன்வெல்த் மல்யுத்த சாம்பியன்ஷிப் போட்டியில் இந்தியாவின் சுஷில் குமார் மற்றும் சாக்ஷி மாலிக் தங்கப் பதக்கம் வென்று அசத்தியுள்ளனர் . காமன்வெல்த் மல்யுத்த சாம்பியன்ஷிப் போட்டியின் 74 கிலோ ஃப்ரீஸ்டைல் பிரிவில் போட்டியிட்ட இந்தியாவின் சுஷில் குமார் , இறுதிச்சுற்றில் நியூஸிலாந்தின் அகாஷ் குலார்ஸை வீழ்த்தி முதலிடம் பிடித்து தங்கம் வென்றார் . இது , கடந்த 2014 - ஆம் ஆண்டுக்குப் பிறகு சர்வதேச மல்யுத்தத்தில் சுஷில் குமார் வெல்லும் முதல் தங்கமாகும் . அந்த ஆண்டில் அவர் கிளாஸ்கோவில் நடைபெற்ற காமன்வெல்த் விளையாட்டுப் போட்டியில் தங்கப் பதக்கம் வென்றிருந்தார் என்பது குறிப்பிடத்தக்கது . இதனிடையே , இந்தப் போட்டியில் சுஷில் குமார் தங்கம் வென்ற அதே பிரிவில் , இந்தியாவின் பர்வீன் ரானா வெண்கலப் பதக்கம் வென்று அசத்தினார் . வெற்றிக்குப் பிறகு சுஷில் குமார் டிவிட்டர் பக்கத்தில் , " சர்வதேச களத்துக்கு மூன்று ஆண்டுகளுக்குப் பிறகு திரும்பியுள்ள நிலையில் , தங்கம் வென்றுள்ளேன் . இது எனக்கு மிகவும் பெருமை மற்றும் உணர்வுப்பூர்வமிக்க தருணமாகும் . இந்த தங்கப் பதக்கத்தை எனது தாய்நாட்டிற்கும் , பயிற்சியாளருக்கும் சமர்ப்பிக்கிறேன் ' என்று பதிவிட்டிருந்தார் . அதேபோல் , இப்போட்டியில் மகளிருக்கான 62 கிலோ ஃப்ரீஸ்டைல் பிரிவில் இந்தியாவின் சாக்ஷி மாலிக் நியூஸிலாந்தின் டெய்லா டுவாஹைன் ஃபோர்டை 13 - 2 என்ற கணக்கில் வீழ்த்தி தங்கம் பதக்கம் வென்று அசத்தினார் .


பதினேழு வயதுக்கு உள்பட்டோருக்கான யு - 17 உலகக் கோப்பை கால்பந்து போட்டியில் மாலி அணியும் , பராகுவே அணியும் அடுத்த சுற்றுக்கு முன்னேறின . பதினேழு வயதுக்கு உள்பட்டோருக்கான யு - 17 உலகக் கோப்பை கால்பந்து போட்டி டெல்லியில் நேற்று நடைபெற்றது . இந்த ஆட்டத்தில் அபாரமாக ஆடிய மாலி அணி 18 - வது நிமிடத்தில் முதல் கோலை அடித்தது . இந்த கோலை சாலம் ஜிடோவ் அடித்தார் . இதனால் முதல் பாதி ஆட்டநேர முடிவில் மாலி அணி 1 - 0 என்ற கோல் கணக்கில் முன்னிலையில் இருந்தது . பின்னர் நடைபெற்ற 2 - வது பாதி ஆட்டத்தின் 50 - வது நிமிடத்தில் ஜெமூசா கோலடிக்க , மாலி அணி 2 - 0 என்ற கோல் கணக்கில் முன்னிலைப் பெற்றது . மறுமுனையில் போராடிய நியூஸிலாந்து அணி 72 - வது நிமிடத்தில் சார்லஸ் மூலம் கோலடித்தது . அதற்குப் பதிலடியாக 82 - வது நிமிடத்தில் மாலி வீரர் லஸானா டியே கோலடித்தார் . இறுதியில் மாலி அணி 3 - 1 என்ற கோல் கணக்கில் வெற்றிப் பெற்றது . அதேபோன்று , நவி மும்பையில் நடைபெற்ற மற்றொரு ஆட்டத்தில் பராகுவே அணி 3 - 1 என்ற கோல் கணக்கில் துருக்கியை வீழ்த்தியது . பராகுவே தரப்பில் ஜியோவானி 41 - வது நிமிடத்திலும் , பெர்னாண்டோ கார்டோஸா 43 - வது நிமிடத்திலும் , கேல்யானோ 61 - வது நிமிடத்திலும் கோலடித்தனர் . மறுமுனையில் திணறிய துருக்கி அணி , " இஞ்சுரி ' நேரத்தில் கோலடித்தது . இந்த கோலை கெரீம் அடித்தார் . துருக்கியை வீழ்த்தியதன் மூலம் 3 - வது வெற்றியைப் பெற்ற பராகுவே அணி 9 புள்ளிகளுடன் " பி ' பிரிவில் முதலிடத்தைப் பிடித்தது . இதே பிரிவில் மாலி அணி 6 புள்ளிகளுடன் 2 - வது இடத்தைப் பிடித்தது .


பயிற்சியில் பங்கேற்காமல் குடிபோதையில் மயங்கிக் கிடந்தததால் , நியூஸிலாந்துக்கு எதிரான டேவிஸ் கோப்பை டென்னிஸ் போட்டியிலிருந்து இந்திய இளம் வீரர் சுமித் நாகல் நீக்கப்பட்டுள்ளார் . ஆசியா / ஓசியானியா குரூப் - 1 பிரிவில் இந்தியா - நியூஸிலாந்து இடையிலான டேவிஸ் கோப்பை டென்னிஸ் போட்டி வரும் பிப்ரவரி 3 - 5 வரை இந்தியாவில் நடைபெறுகிறது . இப்போட்டிக்கான 6 பேர் கொண்ட இந்திய அணியிலிருந்து 19 வயது இளம் வீரர் சுமித் நாகல் நீக்கப்பட்டுள்ளார் . பயிற்சியில் பங்கேற்காமல் ஒழுங்கீனமாக நடந்து கொண்டதால் தான் அவர் மீது இந்த நடவடிக்கை எடுக்கப்பட்டுள்ளதாக அகில இந்திய டென்னிஸ் சங்கம் ( ஏஐடிஏ ) தெரிவித்துள்ளது . இதுதொடர்பாக ஏஐடிஏ வட்டாரங்கள் தெரிவித்ததாவதுஃ “கடந்த ஆண்டு ஜூலை மாதம் கொரியாவுக்கு எதிரான போட்டி சண்டீகரில் நடைபெற்றது . இப்போட்டிக்கு முன்னதான பயிற்சிகளுக்கு வராமல் சுமித் நாகல் புறக்கணித்தார் . பின்னர் , அவர் தங்கியிருந்த ஹோட்டல் அறைக்கு சென்று பார்த்தபோது , குடிபோதையில் மயங்கிக் கிடந்தது தெரியவந்தது . மேலும் , 2015 - ஆம் ஆண்டில் விம்பிள்டன் இரட்டையர் பிரிவில் சாம்பியன் பட்டம் வென்றார் . போட்டிக்குப் பின்னர் , நாடு திரும்புகையில் , அணி நிர்வாகத்திடம் அனுமதி பெறமால் தனது பெண் தோழியை சுமித் நாகல் தில்லிக்கு அழைத்து வந்தார் . எனவே , தொடர்ந்து ஒழுங்கீனச் செயல்களில் ஈடுபடும் அவருக்கு எச்சரிக்கை விடுக்கும் விதமாகவே தற்போது அணியிலிருந்து தாற்காலிகமாக நீக்கப்பட்டுள்ளார் . திறமையான இளம் வீரரான சுமித் நாகல் , தனது தவறுகளை திருத்திக் கொள்ளும் பட்சத்தில் அணியில் மீண்டும் சேர்த்துக் கொள்ளப்படுவார்” என்று தெரிவித்தன .


கூவத்தூரில் மறைத்து வைக்கப்பட்டுள்ள எம் . எல் . ஏக்களுடன் அனைத்து பத்திரிக்கையாளர்களையும் அழைத்து “போஸ்” கொடுத்தார் சசிகலா . அங்கு சுமார் 110 எம் . எல் . ஏக்கள் இருந்ததாக தெரிகிறது . அவர்கள் சசிகலாவுக்கு அதரவாக கோஷங்களை எழுப்பினர் . மேலும் செய்தியாளர்கள் வீடியோ எடுக்கவும் அனுமதிக்கப்பட்டது . இன்று இரண்டாவது நாளாக எம் . எல் . ஏக்களை சந்திக்க அதிமுக பொதுச்செயலாளர் சசிகலா கூவத்தூர் சென்றார் . அங்கு ஒவ்வொரு எம் . எல் . ஏக்களிடமும் இன்றும் தனித்தனியாக ஆலோசனை நடத்தினார் . பின்னர் கூவத்தூரில் உள்ள தனியார் விடுதியில் தனது ஆதரவு எம் . எல் . ஏக்களுடன் செய்தியாளர்களுக்கு பேட்டி அளித்தார் . அப்போது அவர் கூறியதாவதுஃ எம் . எல் . ஏக்கள் யாரையும் தான் அடைத்து வைக்கவில்லை . அவர்கள் ஒரே குடும்பமாக சுதந்திரமாக இருக்கிறார்கள் . தான் எம் . எல் . ஏக்களை அடைத்து வைத்திருப்பதாக சிலர் கூறுகின்றனர் . கட்சியில் இருந்து வெளியேறியவர்களும் எதிர்கட்சியினரும் இவ்வாறு தவறான தகவலை பரப்பி வருகின்றனர் . எம் . எல் . ஏக்கள் அனைவரும் அவர்களது குடும்ப உறுப்பினர்களுடன் தொடர்ந்து தொலைபேசியில் பேசி வருகின்றனர் . அதிமுக ஆட்சியில் பங்கம் வந்து விட கூடாது என்பதற்காக எனது ஆதரவு எம் . எல் . ஏக்கள் அனைவரும் கட்டுகோப்பாக உள்ளனர் . எங்களுக்குள் குழப்பத்தை ஏற்படுத்த எதிர்கட்சியினர் முற்படுகின்றனர் . எனது அடுத்தகட்ட நடவடிக்கையை பொறுத்திருந்து பாருங்கள் இவ்வாறு கூறினார் . பேட்டி ஆரம்பத்தில் இருந்து முடியும்வரை சிறிதளவும் சிரிக்காமல் கோபமான முக பாவனையோடு சசிகலா பேட்டியளித்தார் என்பது குறிப்பிடத்தக்கது .


மறைந்த முதலமைச்சர் ஜெயலலிதாவின் அண்ணன் மகன் தீபக் ஜெயலலிதாவின் உயில் தன்னிடம் இருப்பதாக அதிர்ச்சி தகவலை வெளியிட்டுள்ளார் . மறைந்த முதலமைச்சர் ஜெயலலிதாவிற்கு அண்ணனான ஜெயராமனுக்கு தீபா என்ற மகளும் தீபக் என்ற மகனும் உள்ளனர் . ஜெயராமன் கடந்த சில வருடங்களுக்கு முன் இறந்து விட்டார் . ஜெயலலிதா உடல் நிலை சரியில்லாமல் அப்போலா மருத்துவமனையில் இருந்த போது தீபக் அடிக்கடி சென்று தன் அத்தையை பார்த்து வந்தார் . ஜெயலலிதாவின் இறுதி சடங்கை சசிகலாவும் தீபக்கும் தான் இணைந்து செய்தனர் . இந்நிலையில் ஜெயலலிதா இறந்த சில நாட்களிலே தீபா தனி கட்சியை ஆரம்பித்தார் . ஜெயலலிதாவின் இறுதி சடங்கில் இருந்து நேற்று வரை வாயே திறக்காத தீபக் திடீரென ஜெயலலிதா எழுதி வைத்த உயில் தன்னிடம் தான் உள்ளதாக தெரிவித்துள்ளார் . உயிலில் உள்ள சொத்துக்கள் அனைத்தும் என் பெயரிலும் எனது சகோதரி தீபா பெயரிலும் தான் உள்ளதாக தெரிவித்துள்ளார் . போயஸ்கார்டன் பங்களா , பார்சன் காம்ப்ளக்சில் உள்ள இரண்டு கட்டிடங்கள் செயின்ட் மேரீஸ் சாலையில் உள்ள வீடு , கொடநாடு எஸ்டேட் , ஹைதராபாத்தில் உள்ள திராட்சை தோட்டம் உள்ளிட்ட 8 சொத்துக்கள் தனக்கும் தன் சகோதரிக்கும் சொந்தமானது என்று கூறியுள்ளார் . தீபாக்கின் இந்த அதிரடி பேச்சு சசிகலா தரப்பை கதிகலங்க செய்துள்ளது .


கொடநாடு எஸ்டேட் காவலாளி கொலை செய்யப்பட்டதற்கு காரணம் என்ன ? என முன்னாள் முதலமைச்சர் ஒ . பன்னீர்செல்வம் கேள்வி எழுப்பியுள்ளார் . நீலகிரி மாவட்டம் குன்னூரில் ஜெயலலிதா ஓய்வெடுக்கும் எஸ்டேட்டான கொடநாடு எஸ்டேட் உள்ளது . இங்கு ஓம் பகதூர் எனபவர் காவலாளியாக வேலை பார்த்து வந்தார் . இவரை நள்ளிரவில் மர்ம கும்பல் ஒன்று கொலை செய்து விட்டு தப்பி சென்றது . மேலும் மற்றொரு காவலாளியான கிஷன் பகதூர் படுகாயமடைந்து சிகிச்சைக்காக மருத்துவமனையில் சேர்க்கப்பட்டுள்ளார் . இந்நிலையில் இந்த சம்பவம் குறித்து முன்னாள் முதலமைச்சர் ஒ . பி . எஸ் கேள்வி எழுப்பியுள்ளார் . இதுகுறித்து அவர் வெளியிட்டுள்ள அறிக்கையில் கூறியிருப்பதாவது : கொடநாடு எஸ்டேட் காவலாளி கொலை செய்யப்பட்டதற்கு காரணம் என்ன ? இந்த கொலையால் சட்டம் ஒழுங்கு முறையாக இல்லையோ என்ற கேள்வி எழுகிறது . ஜெயலலிதா புகழுக்கு குறைவு ஏற்படாமல் காக்கின்ற பொறுப்பு அரசுக்கு உள்ளது . மக்களிடம் ஏற்பட்டுள்ள குழப்பங்களை அரசு தீர்க்க வேண்டும் . இவ்வாறு அவர் தெரிவித்துள்ளார் .


உலக பாட்மிண்டன் சாம்பியன்ஷிப் போட்டியின் இறுதிச்சுற்றில் விளையாடிய இந்தியாவின் பி . வி . சிந்து வெள்ளிப் பதக்கம் வென்று அசத்தியுள்ளார் . உலக பாட்மிண்டன் சாம்பியன்ஷிப் போட்டியின் இறுதிச்சுற்று நேற்று இரவு நடைபெற்றது . இதில் , இந்தியாவின் சிந்து , ஜப்பானின் நஜோமி ஒகுஹராவை எதிர்கொண்டார் . விறுவிறுப்பாக நடைப்பெற்ற இந்த ஆட்டத்தில் 19 - 21,22 - 20,20 - 022 என்ற செட் கணக்கில் நஜோமி ஒகுஹராவிடம் வீழ்ந்தார் சிந்து . உலக பாட்மிண்டன் சாம்பியன்ஷிப் போட்டியில் இறுதிச்சுற்றுக்கு சிந்து முன்னேறியது இதுவே முதல் முறை . இறுதிச்சுற்று வரை முன்னேறியதன் மூலம் , உலக சாம்பியன்ஷிப் போட்டியின் இறுதிச்சுற்றுக்கு முன்னேறிய 2 - வது இந்தியர் என்ற பெருமையை சிந்து பெற்றுள்ளார் . ஜகார்த்தாவில் நடைபெற்ற கடந்த சாம்பியன்ஷிப்பில் இறுதிச்சுற்று வரை முன்னேறிய முதல் இந்தியராக , சாய்னா நெவால் உள்ளார் . இந்த உலக சாம்பியின்ஷிப் போட்டியில் இந்தியாவுக்கு சாய்னா ஒரு வெண்கலமும் , சிந்து ஒரு வெள்ளியையும் வென்று தந்துள்ளனர் . உலக சாம்பியன்ஷிப்பில் இந்தியா இரண்டு பதக்கங்களைப் பெறுவதும் இதுவே முதல் முறை .


பெருமழையால் கேரளத்தையே புரட்டி போட்டிருக்கிறது இயற்கை . உயிர் சேதம் , பொருள் சேதம் என பேரிடர்களை சந்தித்து அதில் இருந்து கொஞ்சம் கொஞ்சமாக தற்போது மீண்டுவருகிறது கேரளம் . எத்தனையோ மக்கள் தங்களின் பல ஆண்டு உழைப்பு ஒன்றுமில்லாமல் போனதை பார்த்து கலங்கி நிற்கின்றனர் . தேசிய பேரிடராக அறிவிக்கப்பட்டிருக்கும் இந்த வெள்ளத்தில் இருந்து கேரளம் மீண்டு வருவதற்கு தங்கள் ஆதரவு கரத்தை நீட்டி இருக்கின்றனர் உலகின் பல்வேறு பகுதியில் உள்ள சகோதர சகோதரிகளும் . சின்ன சின்ன குழந்தைகள் கூட தங்களின் சேமிப்பில் இருந்து கேரளத்திற்கு உதவி இருக்கும் நெகிழ்ச்சியான தருணங்களுக்கு இடையே பல்வேறு பிரபலங்களும் தங்களால் ஆன உதவிகளை செய்து வருகின்றனர் . இராகவேந்திரா சுவாமிகளின் பெயரில் பல தொண்டுகளை செய்துவரும் ராகவா லாரன்ஸ் , இது போன்ற தருணங்களின் தன்னாலான உதவிகளை செய்வது வழக்கம் . அதிலும் அவர் பணம் கொடுப்பதுடன் நின்றுவிடாமல் தொடந்து சம்பவ இடத்திற்கு சென்று தன்னாலான உதவிகளையும் , செய்வார் . இதை தான் கேரள வெள்ள நிவாரணத்தின் போதும் செய்யவிருக்கிறார் ராகவா லாரன்ஸ் . கேரள முதல்வரின் அனுமதியுடன் அங்கு சென்று பாதிக்கப்பட்ட மக்களுடன் கலந்து அவர்களுக்கு சேவை செய்ய சனிக்கிழமை அன்று அங்கு செல்ல இருக்கு அவர் , தன்னுடைய டிவிட்டரில் பின்வருமாறு தெரிவித்திருக்கிறார் . நம் சகோதர சகோதரிகள் கேரள வெள்ளத்தால் பாதிக்கப்பட்டு கஷ்டப்படுவது எனக்கு மிகுந்த வருத்தத்தை அளித்தது . என்னாலான உதவியாக 1 கோடி ரூபாய் கொடுத்திருக்கிறேன் . மேலும் அங்கு நேரில் சென்று உதவ மழை வெள்ளம் காரணமாக அப்போது அனுமதி கிடைக்கவில்லை . அதனால் சனிக்கிழமை அங்கு நேரில் சென்று என்னாலான சேவைகளை செய்ய உள்ளேன் என தெரிவித்திருக்கிறார் . அவரின் இந்த உதவியை ரசிகர்கள் பலரும் மனமாற பாராட்டி இருக்கின்றனர் .


தூத்துக்குடியில் ஸ்டெர்லைட் ஆலைக்கு எதிராக பொது மக்கள் நடத்திய போராட்டங்களுக்கு வெளிநாட்டு சதிதான் காரணம் என யோகா குருவும் , காவி தொழிலதிபருமான பாபா ராம் தேவ் குற்றம்சாட்டியுள்ளார் . இது தொடர்பாகஅவர் தனது டுவிட்டர் பக்கத்தில் சர்ச்சைக்குரிய கருத்துகளை பதிவிட்டுள்ளதால் தமிழக மக்கள் அதிர்ச்சி அடைந்துள்ளனர் . தூத்துக்குடி ஸ்டெர்லைட் ஆலையை நிரந்தரமாக மூடக் கோரி பொது மக்கள் நீண்டகாலமாக போராட்டத்தில் ஈடுபட்டு வந்தனர் . மிக அமைதியான முறையில் 100 நாட்கள் நடைபெற்ற இந்த போராட்டம் 100 ஆவது நாளில் பெரும் கலவரமாக மாறியது . இதில் போராட்டத்தில் ஈடுபட்ட பொது மக்கள் மீது போலீசார் துப்பாக்கியால் சுட்டதில் 13 பேர் பரிதாபமாக உயிரிழந்தனர் . 100 க்கும் மேற்பட்டோர் படுகாயமடைந்தனர் . பெரும் அதிர்ச்சியை ஏற்படுத்திய இந்த சம்பவம் உலகம் முழுவதும் எதிரொலித்தது . சிபிசிஐடி விசாரணை மற்றும் ஓய்வு பெற்ற நீதிபதி அருணா ஜெகதீசன் தலைமையில் விசாரணைக் கமிஷன் என தொடர் விசாரணையும் நடைபெற்று வருகிறது . இந்நிலையில் யோகா குருவும் , பதஞ்சலி நிறுவனத்தின் காவி முதலாளியுமான பாபா ராம்தேவ் , ஸ்டெர்லைட் நிறுவனத்தின் உரிமையாளர் வேதாந்தா அனில் அகர்வாலுடன் சேர்ந்து எடுத்துக் கொண்ட புகைப்படத்துடன் சர்ச்சைக்குரிய பதிவு ஒன்றை வெளியிட்டுள்ளார் . பாபா ராம்தேவ் அண்மையில் லண்டன் சென்று வேதாந்தா குழுமத் தலைவர் அனில் அகர்வாலைச் சந்தித்துப் பேசினார் . பின்னர் அவர்களுடன் எடுத்துக் கொண்ட புகைப்படத்துடன் வெளியிட்டுள்ள டுவிட்டர் பதிவில் , வேலை வாய்ப்பு மற்றும் பொருளாதார வளத்தை உருவாக்குவதின் மூலம் இந்தியாவை கட்டடமைக்கும் பணிகளில் அனில் அகர்வாலின் பங்களிப்பிற்கு தான் தலைவணங்குவதாக தெரிவித்துள்ளார் . ஸ்டெர்லைட் ஆலையை எதிர்த்து நடைபெற்ற போராட்டங்களின் பின்னணியில் வெளி நாட்டு சதி இருப்பதாகவும் , அதன் காரணமாகத்தான் துப்பாக்கி சூடு நடத்தப்பட்டு பொது மக்கள் 13 பேர் கொல்லப்பட்டதாகவும் பாபா ராம்தேவ் குறிப்பிட்டுள்ளார் . வேதாந்தா நிறுவனத்துக்கு சொந்தமான ஸ்டெர்லைட் ஆலைக்கு எதிராக அப்பாவி உள்ளூர் மக்களை சர்வதேச சதிகாரர்கள் குழப்புவதாகவும் அவர் தெரிவித்துள்ளார் . தொழிற்சாலைகள் நாட்டின் வளர்ச்சிக்கான கோவில்கள் . எனவே அதை எந்தக் காரணத்தைக் கொண்டும் மூடக்கூடாது என்றும் பாபா ராம்தேவ் குறிப்பிட்டுள்ளார் . பாபா ராம்தேவின் இந்த டுவிட்டர் பதிவு தமிழக மக்களிடையே கொந்தளிப்பை ஏற்படுத்தியுள்ளது .


தினகரன் ஆதரவாளர்களிடையேயும் , துணை முதலமைச்சர் ஓ . பன்னீர்செல்வம் ஆதரவாளர்களுக்குகிடையேயும் கடும் வாக்குவாதம் ஏற்பட்டது . பின்னர் இது தள்ளுமுள்ளுவில் முடிந்தது . இதனால் போலீசார் தடியாடி நடத்தியுள்ளனர் . டிடிவி தினகரன் இன்று மதியம் 1.30 மணிக்கு , விமானத்தில் மதுரையில் இருந்து சென்னைக்கு வர இருந்தார் . ஆனால் , அவருக்கு முன்பாக துணை முதலமைச்சர் ஓ . பன்னீர்செல்வம் 12.50 மணிக்கு மதுரையில் இருந்து சென்னைக்கு விமானத்தில் செல்ல இருந்தார் . ஓ . பன்னீர்செல்வத்தையும் , டிடிவி தினகரனையும் வழி அனுப்புவதற்காக இரு தரப்பு ஆதரவாளர்களும் மதுரை விமான நிலையம் குழுமினர் . ஆனால் , ஓ . பன்னீர்செல்வம் செல்ல வேண்டிய விமானம் வராததால் பரபரப்பு ஏற்பட்டது . இதையடுத்து , இவர்கள் இருவரும் 1.30 மணி விமானத்தில் செல்லலாம் என்று தகவல் வெளியானது . இது விமான நிலையத்தில் நின்றிருந்த இரு தரப்பு ஆதரவாளர்களிடையேயும் பரவியது . இதையடுத்து , இரு தரப்பு ஆதரவாளர்களும் கோஷமிட்டனர் . பன்னீர்செல்வத்துக்கு எதிராகவும் , ஓ . பன்னீர்செல்வம் தரப்பு தினகரனுக்கு எதிராகவும் கோஷமிட்டனர் . இந்த இரு தரப்பும் கோஷமிட்டு வந்த நிலையில் , அவர்களுக்குள் வாக்குவாதம் ஏற்பட்டது . இது அவர்களுக்கிடையே தள்ளுமுள்ளுவில் நடந்து முடிந்தது . இதனால் அப்பகுதியில் பெரும் பரபரப்பு ஏற்பட்டது . இவர்களிடையே நடந்த தள்ளுமுள்ளுவை கலைப்பதற்காக போலீசார் லேசான தடியடி நடத்தினர் .


நான் பந்தை சேதப்படுத்தியதாகக் கூறினால் அது தவறு என்று தென் ஆப்பிரிக்க கேப்டன் டூபிளெஸ்ஸிஸ் தெரிவித்துள்ளார் . தென் ஆப்பிரிக்க அணி ஆஸ்திரேலியாவில் சுற்றுப்பயணம் செய்து விளையாடி வருகிறது . இதில் 2 - ஆவது டெஸ்ட் போட்டியின்போது பந்தை சேதப்படுத்தியதாக டூபிளெஸ்ஸிஸ் மீது புகார் எழுந்தது . அதைத் தொடர்ந்து விசாரணை நடைபெற்றது . அதன்முடிவில் டூபிளெஸ்ஸிஸ் போட்டி ஊதியத்தில் 100 சதவீதம் அபராதமாக விதிக்கப்பட்டது . இந்த நிலையில் டூபிளெஸ்ஸிஸ் , “நான் தவறிழைத்ததாக தீர்ப்பு வழங்கப்பட்டிருப்பதை முற்றிலும் மறுக்கிறேன் . நான் எந்தத் தவறும் செய்ததாக நினைக்கவில்லை . பந்தின் தன்மையை மாற்றுவதற்கும் , பந்தை பளபளப்பாக்குவதற்கும் வித்தியாசம் இருக்கிறது . நான் பந்தை சேதப்படுத்தியதாகக் கூறினால் அது தவறு . பந்தை பளபளப்பாக்குவது என்பது அதை சேதப்படுத்துவதற்கு இணையாகாது என்றுதான் அனைத்து கிரிக்கெட் வீரர்களும் கூறுகிறார்கள் . அனைத்து கிரிக்கெட் வீரர்களும் பந்தை பளபளப்பாக்குவது வழக்கமான ஒன்றுதான் . எனது விவகாரத்துக்குப் பிறகு இதில் ஏராளமான குழப்பம் இருப்பதாக நினைக்கிறேன் . பந்தை பளபளப்பாக்குவது தவறு என நான் நம்பவில்லை . எனவே அது மோசடியாகாது . நான் பந்தை பளபளப்பாக்கியதை தவறாகப் பார்க்கவில்லை” என்று தெரிவித்தார் .


இந்திய அணியின் மோசமான தேர்வு குறித்து முன்னாள் ஜாம்பவான் கவாஸ்கர் கடுமையாக விமர்சித்துள்ளார் . டெஸ்ட் கிரிக்கெட்டில் நம்பர் 1 அணியாக திகழ்ந்தும் வெளிநாடுகளில் தொடர்ந்து டெஸ்ட் தொடர்களை இழந்துவருகிறது இந்திய அணி . தென்னாப்பிரிக்கா , இங்கிலாந்து ஆகிய நாடுகளில் தொடரை இழந்த இந்திய அணி , தற்போது ஆஸ்திரேலியாவில் சுற்றுப்பயணம் செய்து ஆடிவருகிறது . ஸ்மித் மற்றும் வார்னர் இல்லாத ஆஸ்திரேலிய அணியை வலுவான பவுலிங் யூனிட்டை கொண்ட இந்திய அணி வீழ்த்தி தொடரை வென்றுவிடும் என எதிர்பார்க்கப்பட்ட நிலையில் , இரண்டாவது டெஸ்ட் போட்டியில் இந்திய அணி படுதோல்வி அடைந்தது அதிர்ச்சியை ஏற்படுத்தியது . இந்திய அணியின் தொடர் தோல்விக்கு அணி தேர்வும் முக்கியமான காரணமாக பார்க்கப்படுகிறது . இந்திய அணி சரியான மற்றும் சிறந்த 11 வீரர்களை தேர்வு செய்வதில் தொடர்ந்து சொதப்பிவருகிறது . அதை குறிப்பிட்டு , கேப்டன் , பயிற்சியாளர் மற்றும் அணி நிர்வாகம் ஆகியவற்றை கடுமையாக விமர்சித்துள்ளார் கவாஸ்கர் . பெர்த்தில் நடந்த இரண்டாவது டெஸ்ட் போட்டியில் அந்த அணி 146 ரன்கள் வித்தியாசத்தில் வெற்றி பெற்றது . இந்த போட்டியில் அந்த அணியின் வெற்றிக்கு நாதன் லயனின் ஸ்பின் பவுலிங் தான் முக்கிய காரணம் . அதுமட்டுமல்லாமல் இரு அணிகளுக்கும் இடையேயான வித்தியாசமாக அமைந்ததே நாதன் லயனின் பவுலிங் மட்டும்தான் . இந்திய அணியின் பேட்டிங் வரிசையை சரித்து ஆஸ்திரேலிய அணிக்கு வெற்றியை பெற்றுக்கொடுத்தார் . அதேநேரத்தில் இந்திய அணி , ஸ்பின் பவுலரே இல்லாமல் அந்த போட்டியில் களமிறங்கியது . இந்நிலையில் , இதுகுறித்து பேசிய கவாஸ்கர் , தென்னாப்பிரிக்காவுக்கு எதிரான தொடரிலிருந்தே இந்திய அணியின் மோசமான அணி தேர்வை நம்மால் பார்க்க முடிகிறது . அணி தேர்வு என்பது சாதாரண விஷயமல்ல , அது போட்டியின் முடிவை தீர்மானிப்பதில் முக்கியமான காரணி . மோசமான அணி தேர்வாலேயே நாம் பல போட்டிகளில் தோற்றிருக்கிறோம் . சரியான வீரர்களை தேர்வு செய்து ஆடவைத்தால் கண்டிப்பாக வெற்றி பெறமுடியும் . அணி தேர்வில் எங்கு ஓட்டை இருக்கிறது என்பதை கண்டறிந்து சரிசெய்ய வேண்டும் . அப்படி செய்தால் , ஆஸ்திரேலியாவுக்கு எதிரான எஞ்சிய இரண்டு போட்டிகளில் வெற்றி பெறலாம் . ஸ்மித்தும் வார்னரும் ஆஸ்திரேலிய அணியில் இல்லாததை எந்த மாதிரி பயன்படுத்திக்கொள்ள போகிறோம் என்பதை கேப்டனும் பயிற்சியாளரும் அணி நிர்வாகமும் சிந்தித்து செயல்பட வேண்டும் . 19 வீரர்களுடன் ஆஸ்திரேலியாவுக்கு வந்துள்ளோம் . 19 வீரர்களுடன் செல்ல வேண்டும் என்பதை யார் உறுதி செய்து அங்கீகரித்தது என்பது தெரியவேண்டும் . இன்னும் 3 பேரை கூட்டி வந்திருக்கலாம் . பிசிசிஐ செல்வாக்கு மிக்க அமைப்பு . எனவே நம்மால் 40 பேரைக்கூட அழைத்து செல்ல முடியும் . அப்படியிருக்கையில் , 19 வீரர்களுடன் சென்றுள்ளோம் . அடுத்த போட்டியில் அணி தேர்வு சரியாக செய்து போட்டியை வெல்ல வேண்டும் . அப்படியில்லாமல் ஆஸ்திரேலியாவுக்கு எதிரான டெஸ்ட் தொடரையும் இந்திய அணி இழந்துவிட்டால் கேப்டன் கோலி மற்றும் பயிற்சியாளர் ரவி சாஸ்திரி ஆகிய இருவரையும் மதிப்பீடு செய்ய வேண்டும் என்று கவாஸ்கர் கடுமையாக தாக்கியுள்ளார் .


முத்தரப்பு டி20 கிரிக்கெட் தொடரில் , இந்திய அணி வங்கதேசத்தை 6 விக்கெட்டுகள் வித்தியாசத்தில் வென்றுள்ளது . இலங்கையில் நடைபெற்று வரும் நிடாஹஸ் டிராபி எனப்படும் முத்தரப்பு டி20 தொடர் கடந்த 6ம் தேதி கொழும்புவில் தொடங்கியது . இதில் முதல் போட்டியில் , இலங்கையிடம் தோல்வியடைந்த ரோஹித் தலைமையிலான இந்திய அணி , இன்று இரண்டாவது போட்டியில் வங்கதேசத்தை எதிர்கொண்டது . இதில் டாஸ் வென்ற ரோஹித் ஷர்மா , வங்கதேசத்தை பேட்டிங் செய்ய அழைத்தார் . அந்த அணியின் தொடக்க வீரர்கள் தமிம் இக்பால் 15 ரன்னிலும் , சௌமியா சர்கர் 14 ரன்னிலும் வெளியேறினர் . லிட்டன் தாஸ் சற்று தாக்குப்பிடித்து 34 ரன் சேர்த்தார் . மற்ற வீரர்களில் சபீர் ரஹ்மான் மட்டும் 30 ரன்கள் எடுத்தார் . இதனால் , அந்த அணி 20 ஓவர்களில் 8 விக்கெட் இழப்பிற்கு 139 ரன்களே சேர்த்தது . அதிகபட்சமாக உனட்கட் 3 விக்கெட்டுகள் கைப்பற்றினார் . தமிழக வீரர் விஜய் ஷங்கர் 2 விக்கெட்டுகள் வீழ்த்தினார் . இதைத்தொடர்ந்து , எளிய இலக்கை நோக்கி களமிறங்கிய இந்திய அணியில் , ஷிகர் தவான் 55 ரன்கள் குவித்தார் . கேப்டன் ரோஹித் ஷர்மா 17 ரன்னில் வெளியேறினார் . ரிஷப் பண்ட் 7 ரன்களும் , சுரேஷ் ரெய்னா 28 ரன்களும் , மனீஷ் பாண்டே 27 சேர்க்க இந்திய அணி 18.4 ஓவர்களில் 4 விக்கெட் இழப்பிற்கு 140 ரன்கள் எடுத்து வென்றது .


குமரி முதல் டெல்லி வரை . . ! ஹவ் இஸ் கலைஞர் . . ? பாசத்தில் பரிதவிக்கும் தொண்டர்கள் முதல் மூத்த தலைவர்கள் வரை . . . திமுக தலைவர் கருணாநிதியின் உடல் நலம் குறித்து குமரி முதல் டெல்லி வரை உள்ள அனைத்து மாநில அரசியல் தலைவர்கள் , தேசிய கட்சி தலைவர்கள் , தொண்டர்கள் என அனைவரும் விசாரித்து வருகின்றனர் . இந்நிலையில் , நேற்று முன்தினம் கலைஞரின் உடல் நலிவடைந்து உள்ளது என காவேரி மருத்துவமனை அறிக்கை வெளியிட்டு இருந்தது . அதன் பின்னர் கோபாலபுரம் இல்லத்திற்கு திமுக தொண்டர்கள் முதல் , அரசியல் தலைவர்கள் வரை நலம் விசாரிக்க படை எடுத்து செல்ல ஆரம்பித்தனர் . இந்நிலையில் , நேற்று இரவு ஒன்றரை மணி அளவில் , காவேரி மருத்துவமனைக்கு கலைஞரை அழைத்து செல்லப்பட்டார் . தற்போது அவருக்கு உயிர் காக்கும் உபகரணங்கள் பொருத்தப்பட்டு உள்ளது . தொண்டர்கள் வருகையை தொடர்ந்து பாதுகாப்பிற்காக மருத்துவமனையை சுற்றி 2000 காவலர்கள் குவிக்கப்பட்டு உள்ளது . திமுக தலைவர் கலைஞர் உடல் நலம் குறித்து பல்வேறு தகவல்கள் வெளியாகி வருகின்றன . எனவே மாநிலம் முழுவதும் பதட்டம் நிலவி வருகிறது . பதட்டத்தை தணிக்கவும் , மக்களுக்கு நம்பிக்கை அளிக்கும் வகையிலும் விரிவான பாதுகாப்பு ஏற்பாடுகளை தமிழக காவல்துறை செய்து வருகிறது . காவலர்கள் அனைவரையும் உடனடியாக பணிக்கு திரும்ப உத்தரவு பிறப்பிக்கப்பட்டுள்ளது திமுக தலைவர் கருணாநிதியை பார்ப்பதற்காக மத்திய பாதுகாப்பு துறை அமைச்சர் நிர்மலா சீதாராமன் தனி விமானம் மூலம் சென்னை வந்தடைந்தார் திமுக தலைவர் கருணாநிதிக்கு மருத்துவ உதவி தேவைப்பட்டால் தமிழக அரசு சார்பில் உதவி செய்ய தயாராக உள்ள தயாராக உள்ளோம் தமிழக முதல்வர் பேட்டி கொடுத்துள்ளார் காங்கிரஸ் மூத்த தலைவா் குலாம்நபீ ஆசாத் , தமிழக காங்கிரஸ் பொறுப்பாளா் முகுல்வாஸ்ணிக் டெல்லியிலிருந்து சென்னை வந்தடைந்தனர் மதுரையிலிருந்து வரும் டிடிவி தினகரன் , விமான நிலையத்திலிருந்து நேராக காவேரி மருத்துவமனை செல்கிறார் . மேலும் , மாநில முதல்வர்கள் முதல் தேசிய கட்சி தலைவர்கள் வரை கலைஞரின் உடல் நலம் குறித்து விசாரித்து வருகின்றனர் . தொண்டர்களும் கட்சி நிர்வாகிகளும் கலைஞர் பூரண நலன் பெற வேண்டும் என பிரார்த்தனை செய்கின்றனர் .


நடிகை கஸ்தூரி இந்தக் கட்சியில் இணையப் போகிறார் . . . அந்தக் கட்சியில் இணையப் போகிறார் என்றெல்லாம் ஆயிரம் கிசுகிசுக்கள் வந்தாலும் அனைத்திற்கும் பதிலடி கொடுத்துவிட்டு தனக்குப் பிடித்த பாதையில் தொடர்ந்து சென்று கொண்டிருக்கிறார் . இவரைப் பற்றி சமீபத்தில் ஊடகங்களில் வதந்திகள் கிளம்பிய போது , அதற்கு தன்னுடைய வருத்தத்தையும் தெரிவித்திருந்தார் . இந்நிலையில் , இவர் சமீபத்தில் தஞ்சாவூரில் உள்ள நடராஜர் கோவிலுக்கு சாமி தரிசனம் செய்ய சென்றிருந்தார் . அங்கு வளைத்து வளைத்து எடுக்கப்பட்ட ஒரு சில புகைப்படங்களை தன்னுடைய வலை தளத்தில் பகிர்ந்தார் . அப்போது கோவில் பின் புறத்தில் ஒருவர் அமர்ந்த நிலையில் சிறுநீர் கழித்த போது , கஸ்தூரி ஒரு செல்பி எடுத்துள்ளார் . அதை சமூக வலைதளத்தில் பகிர்ந்து கொண்டுள்ளார் . ஆனால் , அது சர்ச்சையாக உருவெடுத்தது . இந்தப் புகைப்படத்தைப் பார்த்த ஒரு சிலர் , கஸ்தூரியிடம் இதைத் தவிர்த்து விட்டு போஸ்ட் பண்ணி இருக்கலாம் எனக் கூறினர் . ஒரு சிலர் தூய்மை இந்தியா எனக் கூறிக்கொண்டு அசுத்தம் செய்துகொண்டிருக்கின்றனர் எனக் கூறி தங்களுடைய கருத்தை தெரிவித்து வருகின்றனர் . இந்தப் புகைப்படம் குறித்து கஸ்தூரி கூறுகையில் , அவர் ஒரு ஐயப்ப சாமி . . . என்னிடம் வந்து பேசி என்னுடன் புகைப்படம் கூட எடுத்துக்கொண்டார் . ஆனால் அவர் பின்புறம் இருப்பது தெரியாமல் புகைப்படம் எடுத்தது நான் தான் . ஆனால் பொது இடத்தில் அசுத்தம் செய்கிறாரே என்று சற்று கோபமாக ட்விட் செய்துள்ளார் .


மத்திய மனிதவள மேம்பாட்டுத்துறை அமைச்சர் பிரகாஷ் ஜவடேகரிடம் கூட சீட்டு நுனியில் அமர்ந்து எடப்பாடி பேசியதால் பெரும் சர்ச்சை எழுந்துள்ளது . எடப்பாடி பழனிசாமி தற்போது 30 அமைச்சர்களில் ஒருவர் அல்ல . . 122 அதிமுக எம்எல்ஏக்களில் ஒருவர் அல்ல . அவர் ஒட்டுமொத்த தமிழகத்தின் ஆட்சி தலைவர் ஆவார் . இப்படிபட்ட மாண்புமிக்க ஒரு பதவியில் இருக்கும் எடப்பாடி பழனிச்சாமி மத்திய அமைச்சரிடம் அதிக பவ்யம் காட்டியது தேவையற்றது என்கின்றனர் ஓய்வு பெற்ற மூத்த ஐஏஎஸ் அதிகாரிகள் . ஜெ . உயிருடன் இருக்கும்போது ஒரு சில மத்திய அமைச்சர்கள் தவிர வேறு யாருக்கும் அப்பாயின்மென்டே கொடுக்கமாட்டார் . ஜெ . வை சந்திக்க பலமுறை பாடுபட்டார்கள் மத்திய அமைச்சர்கள் . அந்தளவிற்கு முதலமைச்சர் பதவிக்கான அந்த கவுரவத்தை மேம்படுத்தி இருந்தார் ஜெயலலிதா . பணிவுக்கு புகழ்பெற்ற ஓபிஎஸ் கூட இந்தளவுக்கு இறங்கி வரவில்லை என்கின்றனர் விவரம் அறிந்தவர்கள் . டெல்லியில் பிரதமர் மோடியை சந்தித்தபோது எந்த மாநில முதல்வரும் செய்யாத வகையில் மோடியின் கையை பிடித்து கொண்டு எவ்வளவு முடியுமோ அவ்வளவு குனிந்து வணக்கம் செலுத்தினார் . அந்த புகைப்பட காட்சியே பலரையும் அதிர்ச்சியடைய செய்தது . இந்த நிலையில்தான் நேற்று தமிழகத்துக்கு வருகை தந்த மத்திய அமைச்சர் பரகாத் ஜவடேகரை எடப்பாடி பழனிசாமி தலைமயிலான அமைச்சர்கள் சந்தித்தனர் . நீட் தேர்விற்கு எதிர்ப்பு தெரிவிக்கும் வகையிலும் நீட் தேர்விலிருந்து தமிழகத்துக்கு விலக்கு அளிக்க கோரியும் இது தொடர்பாக எடுக்கப்பட்ட நடவடிக்கைகள் குறித்தும் பிரகாஷ் ஜவடேகரிடம் எடுத்து கூறினார் . இதில் உச்சகட்ட கொடுமை என்னவென்றால் பிரகாஷ் ஜவடேகர் எடப்பாடியை சந்திக்க அவரது கிரீன்வேஸ் சாலை இல்லத்துக்கே வந்தாரே தவிர இவர் போய் பார்க்கவில்லை . அதிலும் குறிப்பாக எடப்பாடி உட்கார வேண்டிய முதலமைச்சருக்கான செட்டில் அவர் உட்காராமல் அதில் பிரகாஷ் ஜவடேகரை உட்கார வைத்து விட்டு எதிரே இருந்த அமைச்சர்கள் வரிசையில் உட்கார்ந்து கொண்டார் எடப்பாடி . சாவகசமாக பிராகாஷ் ஜவடேகர் கால் மேல் கால் போட்டு அமர்ந்திருக்க எதிர்திசையில் அமைச்சர்களோடு அமைச்சர்களாக அமர்ந்திருந்த எடப்பாடி சீட்டு நுனியிலும் உடன் சென்றிருந்த அமைச்சர்கள் கே . பி அன்பழகன் , விஜயபாஸ்கர் ஆகியோரும் ரிலாக்சாக அமர்ந்திருந்தது கவனிக்கத்தக்கது . டெயில் பீஸ் – ஜெயலலிதா இருக்கும்போது ஓபிஎஸ் முதல் கடைநிலை அமைச்சர் வரை தன்னிடம் மட்டும்தான் பவ்யம் காட்டவேண்டும் . பிரதமராக இருந்தாலும் சரி ஜனாதிபதியாக இருந்தாலும் சரி அவர்களை வரவேற்கும்போதும் அல்லது நேரில் சென்று பேசும்போதும் அந்த க்ரிப்பை விட்டுவிட கூடாது என்பதில் ஜெ . கவனமாக இருப்பார் என்பது அதிமுகவில் நிலவி வந்த நடைமுறையாகும் .


நடிகை ஐஸ்வர்யா ராய் உலக அழகிப் பட்டத்தை வென்று பல வருடங்கள் ஆனாலும் தற்போது வரை அனைவராலும் உலக அழகியாகப் பார்க்கப்படுபவர் . சமீபத்தில் இவருடைய , குழந்தை ஆராத்யாவின் பிறந்த நாள் கொண்டாட்டம் நடைபெற்றது . அதில் ஷாருக் கான் , ஷில்பா ஷெட்டி உள்ளிட்ட பாலிவுட் பிரபலங்கள் பலர் கலந்துக்கொண்டு ஆராத்யாவிற்கு வாழ்த்து தெரிவித்தனர் . மேலும் ஐஸ்வர்யா ராய் தன்னுடைய குழந்தையின் பிறந்தநாளை ஆதரவற்ற குழந்தைகளுடன் கொண்டாட ஆதரவற்றோர் இல்லத்திற்கு சென்றுள்ளார் . இவர் அங்கு வரும் செய்தியை அறிந்துகொண்ட ஊடகங்கள் ஆதரவற்றோர் இல்லத்திற்கு வந்தனர் . பொதுமக்கள் பலரும் அங்குக் கூடினர் . அனைவரும் ஐஸ்வர்யா ராயைப் பார்க்க முட்டி மோதிக்கொண்டதால் அங்கு சிறு கலாட்டாவே நடந்து விட்டதாம் . ஐஸ்வர்யா ராய் குழந்தைகளைப் பார்க்கும் போது அனைத்து மீடியாக்களும் ஐஸ்வர்யா ராயை தொடர்ந்து புகைப்படம் எடுத்துக்கொண்டே இருந்ததால் . குழந்தைகள் சிலர் அழத் தொடங்கி விட்டனராம் . இதனால் பத்திரிகையாளர்கள் மேல் உள்ள கோபத்தை எப்படி வெளிப்படுத்துவது எனத் தெரியாமல் அங்கே கண்கலங்கியபடி செய்வதறியாது அந்த இடத்தை விட்டு வெளியேறினாராம் ஐஸ்வர்யா ராய் .


காவிரி மேலாண்மை வாரியம் அமைக்க வேண்டும் என்ற கோரிக்கை தமிழகத்தில் வலுப்பெற்றுள்ள நிலையில் , குறிப்பிட்ட காலக்கெடுவுக்குள் காவிரி மேலாண்மை வாரியம் அமைக்கப்படாத நிலையில் , மத்திய மாநில அரசுக்கு எதிராக தமிழகம் முழுவதும் போராட்டம் வெடித்துள்ளது . சென்னையில் நடைபெறும் ஐபிஎல் போட்டிகளை வேறு மாநிலங்களுக்கு மாற்ற வேண்டும் என பல்வேறு தரப்பிடமிருந்து கோரிக்கை வலுத்து வருகிறது . பதினோறாவது ஐ . பி . எல் போட்டி வரும் 7ஆம் தேதி முதல் மே 27 ஆம் தேதி வரை நடக்கிறது . மும்பையில் நடைபெறும் இதன் தொடக்க போட்டியில் நடப்பு சாம்பியன் மும்பை இந்தியன்ஸ் அணியும் சென்னை சூப்பர் கிங்ஸ் அணி யும் மோதுகின்றன . சென்னை சூப்பர் கிங்ஸ் அணி , சென்னை சேப்பாக்கத்தில் 7 லீக் போட்டிகளில் பங்கேற்கிறது . இரண்டு ஆண்டு தடைக்குப் பின்னர் சென்னை அணி களமிறங்கவுள்ளதால் , ரசிகர்கள் இடையே இப்போட்டித் தொடர் மிகுந்த எதிர்பார்ப்பை ஏற்படுத்தியுள்ளது . இந்நிலையில் , ஜேம்ஸ் வசந்தனின் வித்தியாசமான யோசனை காவிரி விவகாரத்தில் தமிழகத்தில் பல விதங்களில் போராட்டம் நடைபெற்று வருகின்றன . ஆனால் தீர்வு கிடைத்தபாடில்லை . இந்நிலையில் , இந்த விசயத்தில் ஒரு வித்தியாசமான யோசனை தெரிவித்திருக்கிறார் இசையமைப்பாளர் ஜேம்ஸ் வசந்தன் . அவர் கூறியிருப்பதாவது . . . நான் சொல்வது சிலருக்கு சங்கடமாக இருக்கலாம் . சிந்தித்து தீர்மானியுங்கள் . ஏப் . , 10 - ம் தேதி சென்னை , சேப்பாக்கம் மைதானத்தில் ஐபிஎல் . , போட்டியில் , சென்னை அணியின் முதல் போட்டி நடக்கிறது . அன்றைய தினம் யாரும் போட்டியை நேரடியாக சென்று பார்க்காமல் இருந்தால் மைதானம் காலியாக தெரிந்தால் போதும் , சர்வதேச கவனத்தை ஈர்க்கலாம் . நம் போராட்ட நோக்கம் ஒரே நாளில் எல்லா இடங்களுக்கும் காசு செலவில்லாமல் , ஒரு சின்ன தியாகத்தால் , சென்று சேர்ந்துவிடும் . ஒரு 50,000 பேர் மட்டுமே செய்வது இந்த தியாகம் . ஆனால் 7 கோடி பேருக்கு உதவும் என்பதை மறந்துவிடாதீர்கள் . ஒட்டுமொத்த இந்தியாவின் , மத்திய அரசின் , உலக அரங்கின் , நீதியரசர்களின் கவனத்தையும் இந்த ஒரே நாளில் ஈர்க்கலாம் . இது ஏதோ விவசாயிகளின் பிரச்சனை என நினைத்துவிட வேண்டாம் . நம் அன்றாட வாழ்வின் உணவுப் பிரச்சனை . தமிழ்நாட்டின் தலையாயப் பிரச்சனை . இது தமிழர்களின் பிரச்னை என்று தமிழ்நாட்டில் வாழ்ந்து கொண்டிருக்கிற பிறமொழியினர் தவறாக புரிந்துகொள்ள வேண்டாம் . நீங்களும் இதில் ஒத்துழைக்க வேண்டும் . இவ்வாறு அவர் கூறியுள்ளார் . சிந்திப்போம் தோழர்களே . விவசாயத்தை மட்டுமல்ல நாட்டையும் , தன்மானத்தையும் , எதிர்காலத்தையும் காப்போம் என கூறியுள்ளார் . அதேபோல தமிழர் வாழ்வுரிமை கூட்டமைப்பின் தலைவரும் தமிழக வாழ்வுரிமைக் கட்சியின் நிறுவனத் தலைவருமான தி . வேல்முருகன் வலியுறுத்தியுள்ளார் . இது தொடர்பாக இந்திய கிரிக்கெட் வாரியத்திற்கும் ஐபிஎல் நிர்வாகத்திற்கும் அவர் எழுதியுள்ள கடிதத்தில் , “வாழ்க்கையின் மேன்மை கலை , இலக்கியம் , விளையாட்டு ஆகியவற்றால்தான் வெளிப்படுகிறது . இதில் கலையும் இலக்கியமும் மனித உள்ளத்திற்கானவை ; ஆனால் விளையாட்டு உடல் , உள்ளம் இரண்டுக்குமே நலம் சேர்ப்பது . அதேநேரம் இம்மூன்றுக்குமே முன்நிபந்தனை பொருளியல் வாழ்வு ! வாழ்வின் அடிப்படை தேவைகள் பறிக்கப்படும் , அழிக்கப்படும் நிலையே உருவாக்கப்படுகிறது தமிழ்நிலத்தில் . காவிரி மேலாண்மை வாரியம் அமைக்காமலேயே நான்கு ஆண்டுகளைக் கடத்தி , இப்போது தான் விரும்பியபடி சட்டத்திற்குப் புறம்பான ஓரம்சாய்ந்த ஓர் தீர்ப்பைத் தயாரித்து மேலாண்மை வாரியத்தையே மத்திய அரசு காலி செய்திருக்கிறது என்றும் அதனால் தமிழகமெங்கும் போராட்டங்கள் நடைபெறுகிறது . ஐபிஎல் போட்டியால் இந்தப் போராட்டங்களுக்கு பாதிப்பு ஏற்படும் “10.04.2018 அன்று சென்னை சேப்பாக்கம் மைதானத்தில் ஐபிஎல் கிரிக்கெட் போட்டி நடக்க இருக்கிறது இன்றைய காலத்தில் ஒப்பீட்டளவில் சினிமாவும் கிரிக்கெட்டும்தான் ஆற்றல்மிகு ஊடகங்களாக உள்ளன . அதிலும் கிரிக்கெட் பேராற்றலுடையது ! அப்படியிருக்க , ஆட்சியாளர்கள் போராட்டங்களின்பால் மக்களின் கவனத்தைத் திசைதிருப்ப பேராற்றலுடைய கிரிக்கெட் ஊடகத்தினைப் பயன்படுத்திக்கொள்ளாமல் எப்படி ? எனவேதான் அத்தகைய சூழ்ச்சிக்கு இந்திய கிரிக்கெட் வாரியமும் ஐபிஎல் நிர்வாகமும் இரையாகிவிடக் கூடாது என்று எண்ணுகிறோம் . ஆகையால் வரும் 10.04.2018 அன்று சென்னை சேப்பாக்கம் மைதானத்தில் ஐபிஎல் கிரிக்கெட் போட்டி இல்லை என்கிறபடிதான் தங்களின் நிகழ்ச்சிநிரல் அமைக்கப்படும் என்று நம்புகிறோம் . தப்பித் தவறி சென்னை சேப்பாக்கம் மைதானத்தில் ஐபிஎல் கிரிக்கெட் போட்டிக்கு 10.04.2018 தேதியைத் தேர்வு செய்திருந்தால் , தயைகூர்ந்து இந்திய கிரிக்கெட் வாரியமும் ஐபிஎல் நிர்வாகமும் , காவிரி மேலாண்மை வாரியம் அமைக்கப்படும் வரை , அதனை வேறு மாநிலத்திற்கு அல்லது வேறு தேதிக்கு தள்ளிவைக்க ஆவன செய்ய வேண்டும்” என்று அவர் வலியுறுத்தியுள்ளார் . ஒருவேளை கிரிக்கெட் போட்டிகள் வேறு மாநிலங்களுக்கு மாற்றப்படவில்லை என்றால் , கிரிக்கெட் ரசிகர்கள் போட்டியைப் புறக்கணித்து மைதானத்தின் இருக்கைகள் முழுவதும் வெறிச்சோடியிருக்கச் செய்ய வேண்டுமென்றும் அவர் வேண்டுகோள் விடுத்துள்ளார் . இதேபோல் , ஐபிஎல் போட்டிகளை ஒத்தி வைக்க வேண்டும் என்று . தமிழக அனைத்து விவசாயிகள் சங்க ஒருங்கிணைப்புக்குழுத் தலைவர் பி . ஆர் . பாண்டியனும் வலியுறுத்தியுள்ளார் .


ஆஸ்திரேலியாவுக்கு எதிரான 2 - ஆவது டெஸ்ட் கிரிக்கெட் போட்டியின்போது பந்தை சேதப்படுத்தியதாக தென் ஆப்பிரிக்க கேப்டன் டூபிளெஸ்ஸிஸ் மீது சுமத்தப்பட்ட குற்றச்சாட்டு உறுதி செய்யப்பட்டது . இதையடுத்து , அந்தப் போட்டிக்கான அவரது ஊதியம் முழுவதையும் அபராதமாகச் செலுத்த ஐசிசி உத்தரவிடப்பட்டுள்ளது . எனினும் , ஒரு போட்டியில் விளையாடுவதற்கு தடை விதிக்கப்படுவதில் இருந்து டூபிளெஸ்ஸிஸ் தப்பியுள்ளார் . இதனால் , வியாழக்கிழமை தொடங்க உள்ள ஆஸ்திரேலியாவுக்கு எதிரான 3 - ஆவது டெஸ்ட் போட்டியில் அவர் விளையாடுவது உறுதியாகியுள்ளது . சூயிங்கம் மென்ற உமிழ்நீர் கொண்டு பந்தை சேதப்படுத்தியதாக அவர் மீது புகார் எழுந்திருந்தது . அதுதொடர்பாக விசாரணை மேற்கொண்ட ஐசிசி போட்டி நடுவர் ஆன்டி பைகிரோஃப்ட் , " பந்தின் தன்மையை மாற்றுவதற்காக டூபிளெஸிஸ் அதை சேதப்படுத்தியது விடியோ ஆதாரம் மூலம் நிரூபணமாகியுள்ளது ' என்று குறிப்பிட்டார் . பந்தை சேதப்படுத்தியதாக டூபிளெஸிஸ் மீது குற்றம்சாட்டப்படுவது இது 2 - ஆவது முறையாகும் . முன்னதாக , கடந்த 2013 - ஆம் ஆண்டு பாகிஸ்தானுக்கு எதிரான 2 - ஆவது டெஸ்ட் போட்டியின்போது பந்தை சேதப்படுத்தியதாக அவர் மீது குற்றம்சாட்டப்பட்டது . அது நிரூபணமானதை அடுத்து அவரது போட்டி ஊதியத்தில் 50 சதவீதம் அபராதமாக விதிக்கப்பட்டது குறிப்பிடத்தக்கது .


ஒரு கோப்பையிலே என் குடியிருப்பு . . . யதார்த்த வாழ்க்கையின் நாயகன் . . . தமிழ் திரைப்பட பாடலாசிரியரும் , கவிஞருமான கவியரசு கண்ணதாசன் நினைவு நாள் இன்று . . . அவர்தன் அனுபவ பாடங்களை , பாடல்கள் மூலம் ஒரு தலைமுறைக்கே எளிமையாய் புகட்டியவர் கண்ணதாசன் . . . " கலங்காதிரு மனமே . . . உன் கனவெல்லாம் நனவாகும் ஒரு தினமே . . . " என தன் முதல் பாடலிலேயே நம்பிக்கையோடு கலைப்பயணத்தைத் துவக்கியவர் அவர் . நம் வாழ்வின் முக்கிய தருணங்கள் அனைத்திற்கும் கண்ணதாசனின் ஏதேனும் ஒரு பாடல் பொருந்துவதாக இருக்கும் . பாட்டுடைத் தலைவன் கவியரசர் கண்ணதாசன் , தன்னுடைய வாழ்க்கையைப் பற்றி அவரே எழுதிய கவிதை இதோ . . . ஒரு கோப்பையிலே என் குடியிருப்பு ஒரு கோலமயில் என் துணையிருப்பு இசை பாடலிலே என் உயிர் துடிப்பு நான் பார்ப்பதெல்லாம் அழ்கின் சிரிப்பு ஒரு கோப்பையிலே என் குடியிருப்பு காவியத் தாயின் இளைய மகன் காதல் பெண்களின் பெருந்தலைவன் - நான் காவியத் தாயின் இளைய மகன் காதல் பெண்களின் பெருந்தலைவன் பாமர ஜாதியில் தனி மனிதன் - நான் படைப்பதனால் என் பேர் இறைவன் மானிட இனத்தை ஆட்டி வைப்பேன் - அவர் மாண்டு விட்டால் அதைப் பாடி வைப்பேன் - நான் மானிட இனத்தை ஆட்டி வைப்பேன் - அவர் மாண்டு விட்டால் அதைப் பாடி வைப்பேன் - நான் நிரந்தரமானவன் அழிவதில்லை - எந்த நிலையிலும் எனக்கு மரணமில்லை - கவியரசு கண்ணதாசன்


திராவிட கழக தலைவர் கி . வீரமணி , தனியார் தொலைக்காட்சி ஒன்றில் பேட்டி அளித்திருந்தார் . அதில் செய்தியாளர் எழுப்பிய கேள்விக்கு வைகோ , தங்களது அமைப்பின் சொத்துக்களை காப்பாற்றி கொடுத்தது உண்மைதான் என்று பகிரங்கமாக ஒப்புக்கொண்டார் . வாஜ்பாயின் உதவியை நாடி பெரியாரின் சொத்துக்களை காப்பாற்றிக் கொடுத்தேன் என்றும் இதனை வீரமணி மறந்துவிடக் கூடாது என்றும் வைகோ ஒரு பேட்டியில் கூறியது பற்றி கி . வீரமணியிடம் கேள்வி எழுப்பினார் . அதற்கு பதிலளித்த கி . வீரமணி , டெல்லியில் புதிய பெரியார் மையம் அமைக்கப்பட்டது பற்றி வைகோ குறிப்பிட்டிருக்கலாம் . டெல்லியில் பெரியார் மையம் இடித்தபோது இது பற்றி வைகோவிடம் கூறினேன் . அப்போது வி . பி . சிங் மருத்துவமனையில் இருந்தார் . அதனால் வைகோவிடம் கூறினேன் . இது குறித்து வி . பி . சிங்கிடம் சொன்னபோது , அவர் உடனேயே வாஜ்பாயை பார்க்க ஏற்பாடு செய்து கொடுத்தார் . வாஜ்பாயை பார்க்க சென்றபோது அந்த குழுவில் வைகோவும் இருந்தார் . அவரோட பங்களிப்பால் இன்னொரு பெரியார் மையம் உருவானது . அதனால் வைகோ சொல்லியிருக்கலாம் . தவறில்லை என்றார் . வாஜ்பாய்க்கு இரங்கல் தெரிவித்தபோது இது குறித்து தான் கூறியுள்ளதாகவும் , தவறான நிலை எடுத்தார்கள் என்று கூறிய நிலையில் டெல்லி கவர்னரை வரச்சொல்லி , எந்த இடம் வேண்டுமோ அந்த இடத்தைக் கொடுத்து புதிய பெரியார் மையம் அமைக்கப்பட்டது என்று கி . வீரமணி கூறினார் .


இந்தியா இங்கிலாந்து இடையேயான முதல் டெஸ்ட் போட்டியில் இங்கிலாந்து அணி 31 ரன்கள் வித்தியாசத்தில் வெற்றி பெற்றது . இதையடுத்து இரண்டாவது போட்டி மழை காரணமாக ஒருநாள் தாமதமாக லண்டன் லார்ட்ஸ் மைதானத்தில் நேற்று முன் தினம் தொடங்கியது . இந்த போட்டியில் முதலில் பேட்டிங் செய்த இந்திய அணி , இங்கிலாந்து பவுலர்களின் ஸ்விங் பந்துவீச்சை சமாளிக்க முடியாமல் 107 ரன்களுக்கே ஆல் அவுட்டானது . இதையடுத்து முதல் இன்னிங்ஸை ஆடிவரும் இங்கிலாந்து அணி , இந்த போட்டியில் வெற்றி பெறும் முனைப்பில் தொடக்கத்திலிருந்தே ரன்களை குவிக்க தொடங்கியது . சீரான இடைவெளியில் விக்கெட்டுகளை இழந்தாலும் ரன்களை குவிக்க அந்த அணி தயங்கவில்லை . தொடர்ச்சியாக சீரான வேகத்தில் ரன்களை குவித்தது . 131 ரன்களுக்கே இங்கிலாந்து அணி 5 விக்கெட்டுகளை இழந்தபோதிலும் , கிறிஸ் வோக்ஸ் மற்றும் பேர்ஸ்டோவின் அருமையான ஆட்டத்தால் மீண்டெழுந்தது . 6வது விக்கெட்டுக்கு 189 ரன்களை இந்த ஜோடி சேர்த்தது . 93 ரன்களில் பேர்ஸ்டோ அவுட்டானார் . இதையடுத்து வோக்ஸுடன் சாம் கரண் ஜோடி சேர்ந்து ஆடிவருகிறார் . மூன்றாம் நாள் ஆட்டநேர முடிவில் வோக்ஸ் 120 ரன்களுடனும் சாம் கரண் 22 ரன்களுடனும் களத்தில் உள்ளனர் . 6 விக்கெட் இழப்பிற்கு 357 ரன்களை குவித்துள்ளது இங்கிலாந்து அணி . இந்திய அணியை விட 250 ரன்கள் முன்னிலை என்ற வலுவான நிலையில் உள்ளது இங்கிலாந்து அணி . வலுவான நிலையில் உள்ள இங்கிலாந்து அணி இன்னிங்ஸ் வெற்றி பெறும் வாய்ப்பு உள்ளது . இந்திய அணி படுதோல்வியடையாமல் மீண்டெழ வேண்டுமானால் , இந்திய வீரர்கள் நிலைத்து ஆட வேண்டும் . 2001ம் ஆண்டு இந்தியா ஆஸ்திரேலியா இடையேயான ஈடன் கார்டன் டெஸ்ட் போட்டியில் , டிராவிட்டும் லட்சுமணனும் இணைந்து இந்திய அணியை மீட்டெடுத்ததுபோல , மீட்டெடுக்க வேண்டிய கட்டாயத்தில் இந்திய வீரர்கள் உள்ளனர் . அப்படியான இன்னிங்ஸை ஆடவில்லை என்றால் இன்னிங்ஸ் தோல்வி உறுதி . 2001ம் ஆண்டில் கொல்கத்தா ஈடன் கார்டன் மைதானத்தில் நடந்த டெஸ்ட் போட்டியில் ஆஸ்திரேலிய அணி முதல் இன்னிங்ஸில் 445 ரன்களை குவித்தது . ஆனால் முதல் இன்னிங்ஸில் இந்திய அணி வெறும் 171 ரன்களை மட்டுமே எடுத்தது . ஃபாலோ ஆன் பெற்றதால் இரண்டாவது இன்னிங்ஸை தொடர்ந்து ஆடிய இந்திய அணியின் டிராவிட்டும் லட்சுமணனும் அருமையாக ஆடினர் . லட்சுமணன் 281 ரன்களையும் டிராவிட் 180 ரன்களையும் குவித்தனர் . இவர்களின் அபார ஆட்டத்தால் இந்திய அணி 657 ரன்கள் எடுத்து டிக்ளேர் செய்தது . 274 ரன்கள் பின் தங்கிய நிலையில் , இரண்டாவது இன்னிங்ஸை ஆடிய இந்திய அணி , இரண்டாவது இன்னிங்ஸில் சிறப்பான ஆட்டத்தால் , ஆஸ்திரேலியாவிற்கு 384 ரன்களை இலக்கா நிர்ணயித்தது . ஆனால் இரண்டாவது இன்னிங்ஸில் ஆஸ்திரேலிய அணி 212 ரன்களுக்கு ஆல் அவுட்டானதால் இந்திய அணி 171 ரன்கள் வித்தியாசத்தில் அபார வெற்றி பெற்றது . எனவே அந்த போட்டியில் டிராவிட்டும் லட்சுமணனும் ஆடியது போன்று , பொறுப்பான ஆட்டத்தை வீரர்கள் வெளிப்படுத்தினால் மட்டுமே தோல்வியை தவிர்க்க முடியும் . எப்படியும் இனி வெற்றி பெறுவது கடினம் என்றாலும் தோல்வியை தவிர்க்க போராட வேண்டிய கட்டாயத்தில் இந்திய வீரர்கள் உள்ளனர் .


மத்திய அமைச்சர் பதவியை ராஜினாமா செய்தால் மட்டுமே காவிரி நதி நீர் பிரச்சனைக்கு தீர்வு ஏற்படும் என்றால் , அந்த பதவியை நான் ராஜினாமா செய்கிறேன் என்று பொன் . ராதாகிருஷ்ணன் கூறியுள்ளார் . விருதுநகர் மாவட்டம் , ஸ்ரீவில்லிபுத்தூர் சென்ற மத்திய அமைச்சர் பொன் . ராதாகிருஷ்ணன் , செய்தியாளர்களை சந்தித்து பேட்டி அளித்தார் . அப்போது அவர் பேசியதாவதுஃ - காவிரி விவகாரம் இரு மாநிலத்திற்கு இடையேயான பிரச்சனை . அதில் மத்திய அரசு தன்னால் இயன்ற வரைதான் தலையிட முடியும் . காவிரி விவகாரத்தில் என்னுடைய பதவியை ராஜினாமா செய்வதால் , பிரச்சனை தீரும் என்றால் முதல் ஆளாக நான் ராஜினாமா செய்யத் தயார் . பட்டாசு விபத்தில் உயிரிழந்தவர்களுக்கு இழப்பீடு வழங்கினால் மட்டும் போதாது . உரிய நீதியும் பெற்றுத்தர வேண்டும் . முதலமைச்சர் ஜெயலலிதாவின் உடல் நிலை குறித்து , தமிழக காங் . தலைவர் திருநாவுக்கரசர் பேசி , அரசியல் ஆதாயம் தேடுகிறார் . இவ்வாறு அவர் கூறினார் .


முக்குலத்தோர் புலிப்படை தலைவரும் சட்டமன்ற உறுப்பினர் திரு . கருணாஸ் அவர்களை நடிகர் சங்கத்திலிருந்து நீக்க வலியறுத்தி நாடார் சங்கத்தை சேர்ந்த ஹரி என்பவர் மனு கொடுத்து உள்ளார் . சென்னையில் கடந்த ஞாயிறன்று நடைபெற்ற தனது கட்சியின் ஆர்பாட்டத்தின் போது வன்னியர்கள் , கவுண்டர்களை வம்பிழுத்த கருணாஸ் நாடார் சமுதாயத்தையும் விட்டு வைக்கவில்லை . ஆர்பாட்டத்தின் போது பேசிய கருணாஸ் , தன் பெயரில் நிறைய சொத்துகள் இருப்பதாக கூறினார் . ஆனால் சொத்து சேர்ப்பதில் தான் ஆர்வம் காட்டவில்லை என்று தெரிவித்தார் . சேர்க்கும் சொத்துகளை செலவு செய்வதில் தான் தனக்கு ஆர்வம் என்றும் அவர் கூறினார் . தற்போது ஆர்பாட்டத்திற்கு கூட 10 லட்சம் ரூபாய் செலவு செய்துள்ளதாகவும் கருணாஸ் தெரிவித்தார் . ஏன் இப்படி செலவு செய்கிறீர்கள் என்று பலரும் என்னை கேட்பார்கள் , ஆனால் நான் அவர்களுக்கு எல்லாம் ஒன்றை தான் கூறிக் கொள்ளப்போகிறேன் . நான் தற்போது எவ்வளவு பணம் சேர்த்தாலும் , வீடு கட்டினாலும் , நகை அணிந்தாலும் நான் செத்த பிறகு கருணாஸ் வைத்திருந்த வீடு , கருணாஸ் அணிந்துள்ள நகை என்று யாரும் செய்தி சொல்லப்போவதில்லை . அனைவருமே லொடுக்கு பாண்டியாக நடித்தார் , திண்டுக்கல் சாரதியாக நடித்தார் என்று தான் செய்தி வெளியிடுவார்கள் .


இந்தியா – தென்னாப்பிரிக்கா அணிகள் இடையேயான இரண்டாவது டெஸ்ட் போட்டி குறித்தும் , அதன் முடிவு என்னவாக இருக்க வாய்ப்புள்ளது என்பது குறித்தும் , இப்போட்டி குறித்த சுவாரஸ்யமான புள்ளி விவரங்களையும் அறிய , இஐ தமிழ் வழங்கும் இந்த வீடியோவைப் பாருங்கள் . ( function ( d , s , id ) { var js , fjs = d . getElementsByTagName ( s ) [ 0 ] ; if ( d . getElementById ( id ) ) return ; js = d . createElement ( s ) ; js . id = id ; js . src = ' / / connect . facebook . net / mr _ IN / sdk . js # xfbml = 1 & version = v2.11 ' ; fjs . parentNode . insertBefore ( js , fjs ) ; } ( document , ' script ' , ' facebook - jssdk ' ) ) ;


மூன்றாவது டெஸ்ட் போட்டியில் வெற்றியின் விளிம்பில் இருக்கும் இந்திய அணிக்கு அவ்வளவு எளிதாக வெற்றியை விட்டுக்கொடுக்க ஆஸ்திரேலிய அணி தயாராக இல்லை . கடைசி நேரத்தில் இந்திய அணிக்கு கடும் நெருக்கடி கொடுத்துவருகிறார் கம்மின்ஸ் . மெல்போர்னில் நடந்துவரும் மூன்றாவது டெஸ்ட் போட்டியில் இந்திய அணி வெற்றியின் விளிம்பில் உள்ளது . இந்த போட்டியில் முதலில் பேட்டிங் செய்த இந்திய அணி 443 ரன்களுக்கு முதல் இன்னிங்ஸை டிக்ளேர் செய்தது . ஆனால் ஆஸ்திரேலிய அணி வெறும் 151 ரன்களுக்கு ஆல் அவுட்டானது . 292 ரன்கள் முன்னிலையுடன் வலுவான நிலையில் இரண்டாவது இன்னிங்ஸை ஆடிய இந்திய அணி 106 ரன்களுக்கு டிக்ளேர் செய்தது . 399 ரன்கள் என்ற இமாலய இலக்குடன் களமிறங்கிய ஆஸ்திரேலிய அணியின் தொடக்க வீரர்கள் ஃபின்ச் மற்றும் மார்கஸ் ஹாரிஸ் முறையே 3 மற்றும் 14 ரன்களில் ஜடேஜா மற்றும் பும்ராவின் பந்துவீச்சில் ஆட்டமிழந்து வெளியேறினர் . 33 ரன்களுக்கே 2 விக்கெட்டுகளை இழந்துவிட்ட ஆஸ்திரேலிய அணியின் உஸ்மான் கவாஜா மற்றும் ஷான் மார்ஷ் ஆகிய இருவரும் பார்ட்னர்ஷிப் அமைக்க முயன்றனர் . ஆனால் அவர்களால் நீண்ட பார்ட்னர்ஷிப்பை அமைக்க முடியவில்லை . 33 ரன்களில் கவாஜாவை ஷமி வீழ்த்தினார் . களத்தில் நிலைத்து நின்று அரைசதத்தை நெருங்கிய ஷான் மார்ஷை 44 ரன்களில் பும்ரா வீழ்த்தினார் . இவரைத்தொடர்ந்து மிட்செல் மார்ஷையும் டிம் பெய்னையும் ஜடேஜா வீழ்த்தினார் . மிட்செல்ஸ் ஸ்டார்க்கை ஷமி வீழ்த்தினார் . 215 ரன்களுக்கு ஆஸ்திரேலிய அணி 8 விக்கெட்டுகளை இழந்துவிட்டது . ஒருமுனையில் விக்கெட்டுகள் விழுந்தாலும் மறுமுனையில் பாட் கம்மின்ஸ் விக்கெட்டை விட்டுக்கொடுக்காமல் அதேநேரத்தில் ரன்களையும் சேர்த்தார் . கம்மின்ஸுடன் 9வது விக்கெட்டுக்கு ஜோடி சேர்ந்த நாதன் லயன் விக்கெட்டை விட்டுக்கொடுக்காமல் நன்கு ஒத்துழைப்பு கொடுத்தார் . பொறுப்புடன் தெளிவாக ஆடிய கம்மின்ஸ் அரைசதம் அடித்தார் . பவுலிங்கில் அசத்தி இரண்டாவது இன்னிங்ஸில் 6 விக்கெட்டுகளை வீழ்த்திய கம்மின்ஸ் , பேட்டிங்கிலும் அருமையாக செயல்பட்டு அரைசதம் அடித்தார் . நான்காம் நாள் ஆட்டம் முடிந்த நிலையில் , இந்திய அணியின் வெற்றிக்கு 2 விக்கெட்டுகள் மட்டுமே தேவை என்பதால் இன்றே போட்டியை முடிக்கும் விதமாக கூடுதலாக 5 ஓவர்கள் வீச அனுமதிக்கப்பட்டனர் . எனினும் இந்திய பவுலர்களால் கம்மின்ஸ் - லயன் ஜோடியை பிரிக்க முடியவில்லை . கம்மின்ஸ் கடுமையாக போராடிவருகிறார் . நான்காம் நாள் ஆட்டநேர முடிவில் ஆஸ்திரேலிய அணி 8 விக்கெட் இழப்பிற்கு 258 ரன்கள் எடுத்திருந்தது . அத்துடன் நான்காம் நாள் ஆட்டம் முடிந்தது .


இந்திய அணியின் இளம் வீரர் பிரித்வி ஷா குறித்து முன்னாள் வீரர் முரளி கார்த்திக் அதிரடியாக கருத்து தெரிவித்துள்ளார் . வெஸ்ட் இண்டீஸுக்கு எதிரான டெஸ்ட் தொடரில் அறிமுகமான இளம் வீரர் பிரித்வி ஷா , அபாரமாக ஆடி அறிமுக போட்டியிலேயே சதமடித்தார் . இரண்டாவது போட்டியின் முதல் இன்னிங்ஸில் 70 ரன்கள் குவித்து , அவசரப்பட்டு சதமடிக்க முடியாமல் அவுட்டானார் . இரண்டாவது இன்னிங்ஸில் 33 ரன்களுடன் ஆட்டமிழக்காமல் இருந்தார் . அறிமுக போட்டியிலேயே சற்றும் பயமோ பதற்றமோ இல்லாமல் தனது இயல்பான ஆட்டத்தை ஆடினார் . பயமில்லாத இயல்பான அவரது ஆட்டம்தான் அவரது மிகப்பெரிய பலமாக இருக்கிறது . அறிமுகமான முதல் தொடரிலேயே தொடர் நாயகன் விருதையும் வென்று அசத்தினார் . சிறப்பான ஆட்டத்தின் மூலம் கிரிக்கெட் உலகின் கவனத்தை ஈர்த்துள்ளார் . பிரித்வியின் நேர்த்தியான பேட்டிங் , கால் நகர்த்தல்கள் , நிதானம் என அவரது பேட்டிங் திறன்கள் ஜாம்பவான்களை கவர்ந்திழுத்துள்ளது . குறிப்பாக பேக் ஃபூட் ஷாட்டுகளை நேர்த்தியாக ஆடுகிறார் . பிரித்வி ஷாவை கவாஸ்கர் , சச்சின் டெண்டுல்கர் , சேவாக் , லாரா ஆகியோருடன் ஒப்பிடுகின்றனர் . பிரித்வி , சச்சின் மற்றும் லாராவின் கலவை என சிலரும் சச்சின் மற்றும் சேவாக்கின் கலவை வேறு சிலரும் புகழ்ந்து தள்ளுகின்றனர் . இந்திய கிரிக்கெட்டின் எதிர்காலம் இவர்தான் என்று புகழப்படுகிறார் . பிரித்வி ஷாவை அடுத்த சச்சின் என்றும் அடுத்த சேவாக் என்றும் புகழ்கின்றனர் . பயமே இல்லாமல் பந்தை பார்த்து அடித்து ஆடுவதால் சேவாக்குடனும் அவரது உயரம் மற்றும் உருவம் ஆகியவை சச்சினை நினைவுபடுத்துவதால் சச்சினுடனும் ஒப்பிட்டு , பிரித்வியை அடுத்த சச்சின் என்றும் அடுத்த சேவாக் என்றும் புகழ்கின்றனர் . ஆனால் அபாரமான திறமையை பெற்றிருக்கும் பிரித்வி ஷா நல்ல வீரர் தான் . இன்னும் நீண்ட தூரம் பயணிக்க வேண்டியிருக்கிறது . எனவே எந்த முன்னாள் வீரர்களுடனும் ஒப்பிட வேண்டாம் என்று கங்குலி , அசாருதீன் ஆகிய முன்னாள் கேப்டன்கள் கருத்து தெரிவித்திருந்தனர் . ஆஸ்திரேலியாவுக்கு எதிரான டெஸ்ட் தொடரில் பிரித்வி ஷா இடம்பெற்றிருக்கும் நிலையில் , இந்திய அணியின் முன்னாள் வீரர் முரளி கார்த்திக்கும் அதே கருத்தைத்தான் தெரிவித்துள்ளார் . பிரித்வி ஷா , அடுத்த சச்சினாகவோ அடுத்த சேவாக்காகவோ இருக்க தேவையில்லை . அவர் அவராக இருந்து அவருக்கென தனி இடத்தை பிடிப்பார் . அதற்கான தகுதி அவரிடம் இருக்கிறது என்று முரளி கார்த்திக் தெரிவித்துள்ளார் .


சுந்தர் . சி இயக்கத்தில் , தற்போது ' வந்தா ராஜாவா தான் வருவேன் ' என்ற படத்தில் நடித்து வருகிறார் சிம்பு . இதனைத் தொடர்ந்து இயக்குநர் வெங்கட் பிரபுவின் ' மாநாடு ' படத்தில் நடிப்பது உறுதிப்படுத்தப்பட்டுள்ளது . அரசியல் காமெடி கலந்த ஆக்ஷன் படமாக இது உருவாவதாக கூறப்படும் இந்த படத்தில் , சிறப்புப் பயிற்சி பெற பாங்காக் செல்கிறாராம் சிம்பு . அதோடு ' மாநாடு ' படத்தின் கேரக்டருக்காக உடல் எடையை சற்று குறைக்கவும் முடிவெடுத்திருக்கிறாராம் . தற்போது மாநாடு படத்தின் ஃப்ரீ புரொடக்ஷன் வேலைகள் இறுதிக் கட்டத்தை அடைந்துள்ளதாம் . விரைவில் இதன் படபிடிப்பைத் துவங்கி அடுத்தாண்டு இறுதியில் வெளியிடவும் திட்டமிடப்பட்டுள்ளதாம் . தமிழில் அரசியலை விமர்சித்து எடுக்கவிருக்கும் மாநாடு படத்தின் திரைக்கதையை வெங்கட் பிரபு தயாரிப்பாளர் சுரேஷ் காமாட்சியிடம் கூறியுள்ளார் . மிகவும் ரசித்துக் கேட்ட சுரேஷ் காமாட்சி இது குறித்து தனது ட்விட்டர் பக்கத்தில் பதிவிட்டுள்ளார் . “எனது இயக்குநர் வெங்கட் பிரபு அருமையாக திரைக்கதையைக் கூறியதைக் கேட்டேன் . ஏற்ற இறக்கமான , குறுக்கும் நெடுக்குமான திரைக்கதை . கண்டிப்பாக சிம்புவின் ரசிகர்கள் மிகவும் ரசித்து இந்தப் படத்தை பார்ப்பார்கள் . சிம்புவின் திரைப்பயணத்தில் இந்தப் படம் மாஸ்டர் பீஸாக இருக்கும்” என்று கூறியுள்ளார் .


6 அடிக்கு மேல் உயரம் , 60 பேரை கூட அடிக்கும் பலம் என ராணா மிரட்டினாலும் , அவரின் வலது கண்ணால் எதையும் பார்க்க முடியாது என தகவல்கள் கிடைத்துள்ளன . SSராஜமௌலி இயக்கத்தில் நேற்று முன்தினம் உலகம் முழுவதும் வெளியாக சக்கைபோடு போட்டுக்கொண்டிருக்கும் பாகுபலி 2 பிரமாண்ட வெற்றிக்கு ராணாவின் முரட்டுத்தனமான வில்லன் நடிப்பும் இப்படத்திற்கு வலுசேர்க்கின்றது என்பதை யாராலும் மறுக்க முடியாது . பாகுபலி 2 படத்தில் தனது அசுரத்தனமான நடிப்பை கொட்டியுள்ள ராணா டகுபதிக்கு உலகமெங்கிலுமிருந்து பாராட்டுக்கள் குவிந்து வருகின்ற இந்நிலையில் சமீபத்தில் ஒரு தனியார் தொலைகாட்சியின் நிகழ்ச்சியில் கலந்து கொண்ட நடிகர் ராணா தன்னை பற்றிய ஒரு அதிர்ச்சி தகவலை வெளியிட்டுள்ளார் . தனியார் தொலைக்காட்சி ஒன்றில் பாகுபலி 2 திரைப்படத்தின் முன்னோட்டம் பற்றிய ஒரு நிகழ்ச்சியில் நடிகர் ராணா கலந்து கொண்டார் . அந்த நிகழ்ச்சியில் படத்தை பற்றிய பல்வேறு விஷயங்கள் விவாதிக்கப்பட்டது . அப்போது கேள்விகள் கேட்ட தொகுப்பாளினியிடம் ராணா பதிலளிக்கையில் , “நான் உங்களிடம் ஒரு விஷயம் சொல்லியாக வேண்டும் . எனக்கு வலது கண் தெரியாது . நான் என்னுடைய இடது கண் மூலமாக தான் பார்க்கிறேன் . நீங்கள் பார்த்துகொண்டிருக்கும் இந்த கண் வேறோவருவர் இறப்பதற்கு முன் எனக்கு தானம் செய்தது . இடது கண்ணை மூடி விட்டால் என்னால் யாரையும் பார்க்கமுடியாது . இவ்வாறு கூறினார் . இரண்டு கண்களுமே தெரியாத இவருக்கு , ஒரு பக்கத்தின் கண்ணை மட்டும் யாரிடமோ தானமாக பெற்று கண் பார்வை வர வைத்துள்ளனர் என உருக்கமான தகவல்கள் ரசிகர்கள் அனைவரையும் வருத்தத்தில் ஆழ்த்தியுள்ளது .


’களங்கம் வந்தாலென்ன பாரு , அதுக்கும் நிலான்னுதான் பேரு’ என்று வைரமுத்து தன்னிலை விளக்க வீடியோ வெளியிட்டிருக்கும் நிலையில் , ’இப்பக்கூட வெளிய தலைகாட்டாம என்னதான் பண்றீங்க ? ’ என்று நீண்டகாலமாக ஒதுங்கியிருக்கும் பொன்மணி வைரமுத்துவையும் , தற்காலிமாக தலைமறைவாக கபிலன் மற்றும் மதன் கார்க்கியையும் மீடியாக்காரர்கள் பேட்டிக்காக வலைவீசி தேடிவருகின்றனர் . ஆனால் மேற்படி மூவரும் தொலை தொடர்புக்கு அப்பால் இருப்பதாகவே தொடர்ந்து பதில்கள் வந்துகொண்டிருக்கின்றன . சின்மயிக்காக அவரது அம்மா தொண்டை வற்ற குரல் கொடுக்கும்போது பொன்மணியை விடுங்கள் . அட்லீஸ்ட் அவரது பிள்ளைகளாவது தங்களது தந்தைக்கு வக்காலத்து வாங்கவேண்டாமா என்ற குரல்கள் ஓங்கி ஒலிக்க ஆரம்பித்துள்ளன . இத்தனைக்கும் கார்க்கியும் , கபிலனும் ட்விட்டர் உட்பட்ட வலைதளங்களில் மிகத்தீவிரமாக வினையும் எதிர்வினையும் ஆற்றிவருபவர்கள் . வைரமுத்து வகையறாக்களின் கனத்த மவுனத்தைக் கண்டு கடுப்பான சின்மயி ஆதரவாளர்கள் , சின்மயி தொடர்பாக எதற்கெடுத்தாலும் அவரது வயதான அம்மாவை நோண்டி நோண்டி கேள்வி கேட்கும் ஊடகங்கள் , சின்னதாக மெனக்கெட்டாலும் வைரமுத்துவின் மனைவி பொன்மணியைக் கண்டுபிடித்து அவரது கணவரின் யோக்கியதை குறித்து பேட்டி எடுக்கலாமே ? என்று பத்திரிகையாளர்களை உசுப்பேற்றி வருகின்றனர் . ஆக யாரிடமாவது பொன்மணி தன் கணவர் குறித்து கருத்து தெரிவிப்பாரா என்பதை பொறுத்திருந்துதான் பார்க்கவேண்டும் .


தமிழில் பல்வேறு வெற்றிப் படங்களை இயக்கிய இயக்குனர் வெற்றிமாறன் . தற்போது நடிகர் தனுஷை வைத்து ‘வட சென்னை’ என்ற படத்தை இயக்கி வருகிறார் . இதனையடுத்து அவர் கன்னடத்தில் ஒரு படத்தை இயக்கப் போகிறாராம் . தனுஷ் , ஐஸ்வர்யா ராஜேஷ் , ஆன்ட்ரியா மற்றும் பலா் நடிப்பில் உருவாகிவரும் படம் ‘வட சென்னை’ . வெற்றிமாறன் இயக்கிவரும் இப்படம் மூன்று பாகங்களாகத் தயாராகி வருகிறது . தற்போது , முதல் பாகம் கிட்டத்தட்ட முடிவடையும் நிலையில் இருக்கிறது . நடிகர் தனுஷ் தற்போது ‘விஐபி 2’ படத்தின் ப்ரமோஷனில் பிசியாக இருப்பதால் , அவர் கால்ஷீட்டுக்காக ‘வட சென்னை’ படக்குழு காத்திருக்கிறதாம் . இந்நிலையில் , இயக்குனர் வெற்றிமாறன் கன்னடத்தில் ஒரு படத்தை இயக்கப் போவதாகத் தகவல் கசிந்துள்ளது . இந்தப் படத்தின் கதையில் நான்கு பையன்கள் சம்பந்தப்பட்டுள்ளதாக கூறப்படுகிறது . இந்தப் படத்தின் கதையை இயக்குனர் வெற்றிமாறன் எழுதியுள்ளார் . இந்தப் படத்தில் கொடூர போலீஸாக நடிக்கிறார் கிஷோர் . இந்தப் படத்தின் தயாரிப்பாளர்களுள் ஒருவராகவும் அவா் உள்ளாா் . இயக்குனர் வெற்றிமாறன் வட சென்னை படத்தில் பிஸியாக இருப்பதால் அவரே படத்தை இயக்குவாரா அல்லது வேறு யாராவது இந்தப் படத்தை இயக்கப் போகிறார்களா ? என்ற முழுதகவல் பின்னர் அறிவிக்கப்படும் .


பிரபல ஆங்கில பத்திரிக்கை ஒன்று , கடந்த 2017ஆம் ஆண்டில் ரசிகர்களால் மிகவும் விரும்பப்பட்ட பெண்கள் பட்டியலை வெளியிட்டுள்ளது . இதில் கடந்த வருடம் , உலக நாயகன் நடிகர் கமலஹாசன் தொகுத்து வழங்கிய ' பிக் பாஸ் ' நிகழ்ச்சியில் கலந்துக்கொண்டு விளையாடி , பல இளைஞர்கள் மனதில் தன்னுடைய நல்ல குணத்தால் நிலைத்து நின்ற நடிகை ஓவியா 28வது இடத்தைப் பிடித்துள்ளார் . மேலும் இந்தியாவை சேர்ந்த பிரபலங்களின் பட்டியல் இதோ . . . 1வது கடந்த ஆண்டு உலக அழகி பட்டம் வென்ற மானுஷி ஷெல்லார் பிடித்துள்ளார் . 2வது இடத்தை நடிகை தீபிகா படுகோனே பிடித்துள்ளார் . 3வது இடத்தை பிரபல நடிகை ஜாக்குலின் பெர்னாண்டர்ஸ பிடித்துள்ளார் . 6வது இடத்தை நடிகை எமிஜாக்சன் பிடித்துள்ளார் . 8வது இடத்தை சன்னிலியோன் பிடித்துள்ளனர் . 22வது இடத்தை பூஜா ஹெக்டே பிடித்துள்ளார் . 24வது இடத்தை ஓரிரு தினத்திற்கு முன் திருமண பந்தத்தில் இணைந்த சோனம் கபூர் பிடித்துள்ளார் . 34வது இடத்தை கங்கனா ரனாவத் பிடித்துள்ளார் . 43வது இடத்தை பாலிவுட் நடிகை ராதிகா ஆப்தே பிடித்துள்ளார் . 48வது இடத்தை நடிகை ஷர்யா சரண் பிடித்துள்ளார் . 50வது இடத்தை நடிகை பார்வதி பிடித்துள்ளார் .


ஃபெட் கோப்பை டென்னிஸ் போட்டியில் அங்கிதா ரெய்னாவின் ஆட்டம் சிறப்பாக இருந்தது என்று இந்தியாவின் டென்னிஸ் வீராங்கனை சானியா மிர்ஸா புகழ்ந்து தள்ளியுள்ளார் . இந்தியாவின் டென்னிஸ் வீராங்கனை சானியா மிர்ஸா நேற்று செய்தியாளர்களுக்கு பேட்டியளித்தார் . அதில் , " டென்னிஸில் இளம் வீரர் / வீராங்கனைகள் நல்ல திறமையுடன் விளையாடி வருகின்றனர் . ஆனால் , அடுத்த கட்டத்துக்குத்தான் அவர்களால் செல்ல முடியவில்லை . அண்மையில் , டெல்லியில் நடைபெற்ற ஃபெட் கோப்பை போட்டியில் அங்கிதா சிறப்பாக விளையாடினார் . சானியாவுக்கு அடுத்தது யார் ? என்ற கேள்வி கடந்த பல ஆண்டுகளாக எதிர்கொண்டு வருகிறேன் . ஏன் சானியாவுக்கு அடுத்தது என்ற கேள்வியை எழுப்புகிறீர்கள் . சானியாவை விட சிறந்த வீராங்கனை என்றுதான் நாம் குறிப்பிட வேண்டும் . வலது முழங்காலில் காயம் ஏற்பட்டுள்ளது . ஒவ்வொரு நாளும் எனக்கு போராட்டமாகவே நகர்கிறது . நான் மீண்டும் பழைய நிலைக்குத் திரும்புவேன் என்று நம்புகிறேன் . எதிர்வரும் பிரெஞ்ச் ஓபனில் பங்கேற்க முயற்சிப்பேன் " என்று அவர் தெரிவித்தார் . கடந்த ஆண்டு அக்டோபர் மாதம் முதல் காயம் காரணமாக எந்தவொரு போட்டியிலும் பங்கேற்க இயலாத காரணத்தால் , சர்வதேச மகளிர் இரட்டையர் பிரிவில் சானியா 14 - வது இடத்துக்கு தள்ளப்பட்டார் சானியா என்பது குறிப்பிடத்தக்கது .


சென்னையில் கடந்த ஞாயிறன்று முக்குலத்தோர் புலிப்படை கட்சியினர் சார்பில் 5 அம்ச கோரிக்கைகளை வலியுறுத்தி ஆர்பாட்டம் நடைபெற்றது . அன்றைய தினம் விநாயகர் சதுர்த்தி ஊர்வலம் நடைபெற்றதால் கருணாஸ் அன்று பேசியது பெரிய அளவில் விவாதமாகவில்லை . இந்த நிலையில் ஆர்பாட்டத்தின் போது பல்வேறு ஜாதிகளுக்கு எதிராக விஷமத்தனத்துடன் கருணாஸ் பேசியது சமூக வலைதளங்களில் வேகமாக பரவி வருகிறது . மேலும் கூவத்தூர் விடுதிக்கு ஒரே ஒரு பாதை தான் என்றும் மூன்று பக்கமும் கடல் என்பதாலும் எவனாலும் ஓட முடியாது என்று கூறி அங்கு எம் . எல் . ஏக்களை அழைத்துச் செல்ல ஏற்பாடு செய்ததும் தான் என்று கருணாஸ் தெரிவித்தார் . மேலும் கூவத்தூரில் வைத்து எம் . எல் . ஏக்கள் பலரும் தினகரன் காலில் விழுந்ததை தான் பார்த்ததாக தெரிவித்தார் . தற்போது முதலமைச்சராக உள்ள எடப்பாடி பழனிசாமி , தினகரன் காலில் விழுந்ததாகவும் கருணாஸ் கூறியுள்ளார் . மேலும் எக்குலமும் வாழ வேண்டும் என்றால் முக்குலம் ஆள வேண்டும் என்று அன்றே சொல்லி வைத்திருப்பதாக கருணாஸ் குறிப்பிட்டார் . . வரலாற்றை எடுத்துப் பார்த்தால் மூன்று முறை முதலமைச்சராக இருந்த ஒரே இனம் முக்குலத்தோர் இனம் தான் என்பது தெரியும் என்று அவர் தெரிவித்துள்ளார் . வேறு எந்த ஜாதிக்காரனும் மூன்று முறை முதலமைச்சராகவில்லை என்றும் கருணாஸ் ஆர்ப்பாட்டத்தில் பேசும்போது தெரிவித்தார் . கவுண்டரான ஒருவர் முதலமைச்சரானது நாங்கள் போட்ட பிச்சை என்று நடிகர் கருணாஸ் பேசியுள்ளது சர்ச்சையை ஏற்படுத்தியுள்ளது . கவுண்டருக்கு முதலமைச்சர் பதவியை பிச்சையாக போட்டதே சசிகலா உள்ளிட்ட நாங்கள் தான் என்று கருணாஸ் தெரிவித்துள்ளார் . கருணாசின் இந்தப் பேச்சுக்கு கடும் எதிர்ப்பு கிளம்பியுள்ளது . இந்நிலையில் கோவையில் செய்தியாளர்களிடம் பேசிய சூலூர் சட்டமன்ற அதிமுக உறுப்பினர் கனகராஜ் , கருணாசின் பேச்சுக்கு கடும் கண்டனம் தெரிவித்துள்ளார் , தொடர்ந்து பேசிய அவர் நானும் வெள்ளாள கவுண்டந்தான் . . . தில் இருந்தால் கருணாஸ் என்னை தொட்டுப் பார்க்கட்டும் என சவால் விடுத்துள்ளார் .


ஜிம்பாப்வே அணிக்கு எதிரான நான்காவது ஒருநாள் போட்டியில் பாகிஸ்தான் அணி சாதனைகளை குவித்துள்ளது . ஜிம்பாப்வே சென்றுள்ள பாகிஸ்தான் அணி , 5 ஒருநாள் போட்டிகள் கொண்ட தொடரில் ஆடிவருகிறது . இதில் முதல் மூன்று போட்டிகளில் தொடர்ச்சியாக வெற்றி பெற்ற பாகிஸ்தான் அணி ஏற்கனவே தொடரை வென்றுவிட்டது . இந்நிலையில் , 4வது ஒருநாள் போட்டி நடந்துவருகிறது . இந்த போட்டியில் பாகிஸ்தான் அணி முதலில் பேட்டிங் செய்தது . தொடக்க வீரர்களாக களமிறங்கிய இமாம் உல் ஹக் மற்றும் ஃபகார் ஜமான் ஆகிய இருவரும் ஜிம்பாப்வே அணியின் பந்துவீச்சை பறக்கவிட்டனர் . அதிரடியாக இந்த ஜோடி , முதல் விக்கெட்டுக்கு 304 ரன்களை குவித்தது . சதமடித்த இமாம் உல் ஹக் , 113 ரன்களில் ஆட்டமிழந்தார் . இதையடுத்து ஜமானுடன் ஆசிஃப் அலி ஜோடி சேர்ந்தார் . இந்த ஜோடியும் அதே ரன்ரேட் குறைந்துவிடாமல் ஆடியது . அதிரடியாக ஆடிய ஜமான் , இரட்டை சதம் விளாசினார் . 210 ரன்கள் குவித்து கடைசி வரை ஜமான் ஆட்டமிழக்கவில்லை . 50 ஓவர் முடிவில் பாகிஸ்தான் அணி ஒரு விக்கெட் இழப்பிற்கு 399 ரன்களை குவித்தது . இதன்மூலம் சர்வதேச கிரிக்கெட்டில் இரட்டை சதமடித்த முதல் பாகிஸ்தான் வீரர் மற்றும் ஆறாவது சர்வதேச வீரர் என்ற பெருமையை ஃபகார் ஜமான் பெற்றுள்ளார் . இதன்மூலம் பாகிஸ்தான் அணி பல்வேறு சாதனைகளை நிகழ்த்தியுள்ளது . 1 . சர்வதேச ஒருநாள் கிரிக்கெட்டில் இரட்டை சதமடித்த முதல் பாகிஸ்தான் வீரர் ஃபகார் ஜமான் . சர்வதேச அளவில் ஆறாவது வீரர் . ( சச்சின் , சேவாக் , ரோஹித் , கப்டில் , கெய்லுக்கு அடுத்து ஃபகார் ) 2 . ஒருநாள் கிரிக்கெட்டில் நான்காவது அதிகபட்ச பார்ட்னர்ஷிப் ஸ்கோரை ஃபகார் - இமாம் உல் ஹக் ஜோடி பதிவு செய்துள்ளது . இந்த ஜோடி முதல் விக்கெட்டுக்கு 304 ரன்களை குவித்தது . கெய்ல் - சாமுவேல்ஸ் ( 372 ) , சச்சின் - டிராவிட் ( 331 ) , கங்குலி - டிராவிட் ( 318 ) , ஃபகார் - இமாம் ( 304 ) 3 . ஒருநாள் கிரிக்கெட்டில் பாகிஸ்தான் அணியின் அதிகபட்ச பார்ட்னர்ஷிப் ஸ்கோர் இதுதான் . ஃபகார் - ஜமான் ( 304 ) , இன்ஸமாம் - சோஹைல் ( 263 ) 4 . ஒருநாள் கிரிக்கெட்டில் பாகிஸ்தான் அணியின் அதிகபட்ச ஸ்கோர் இதுதான் - 399/1 . . 5 . ஜிம்பாப்வேயில் அதிகபட்ச ஒருநாள் ஸ்கோரும் இதுதான் .


பிரபல கவர்ச்சி நடிகை முதல் முறையாக தமிழ் , தெலுங்கு , கன்னடம் , மலையாளம் மற்றும் இந்தி ஆகிய ஐந்து மொழிகளில் இயக்குனர் வடிவுடையான் இயக்கத்தில் நடிக்க கமிட் ஆகி இருந்தார் என்பது அனைவரும் அறிந்தது தான் . இந்தப் படத்தின் தலைப்பை இன்று அறிவிப்பதாக படக் குழுவினர் தெரிவித்திருந்தனர் . இந்நிலையில் இன்று காலை இந்தப் படத்தின் தலைப்பு தேவி என்கிற வார்த்தையில் முடியும் என்றும் இதன் சரியான தலைப்பை யூகிப்பவர்கள் சன்னி லியோனுடன் செல்பி எடுத்துக்கொள்ளும் வாய்ப்பு உள்ளது எனவும் படக்குழு தெரிவித்தது . இதனால் பல ரசிகர்கள் தங்களுடைய மண்டையை உடைத்துக் கொண்டு படத்தின் தலைப்பை யோசித்து வந்தனர் . இந்நிலையில் சொன்னபடி படத்தின் தலைப்பை தற்போது படக்குழுவினர் ' வீரமாதேவி ' என்று அறிவித்துள்ளனர் . மேலும் இந்தப் படத்தை பற்றிய பல சுவாரஸ்யமான தகவல்களும் வெளியாகியுள்ளது . ' வீரமாதேவி ' திரைப்படம் ஒரு பெரிய போர் வீராங்கணையாக வாழ்ந்த ஒருவரின் வழக்கை வரலாற்றை பறைசாற்றும் விதத்தில் எடுக்கப்பட உள்ளது . இவர் சில நூற்றாண்டுகளுக்கு முன் வாழ்ந்த அழகும் , வீரமும் , புத்திக் கூர்மையும் கொண்ட பெண்மணி . இந்தத் திரைப்படத்திற்காக சன்னி லியோன் 150 நாட்கள் கால்ஷீட் ஒதுக்கிக் கொடுதுள்ளாராம் . இதுவரை இவர் எந்த ஒரு திரைப்படத்திற்கும் 50 நாட்களுக்கு மேல் கால்ஷீட் கொடுத்ததில்லை என்பது குறிப்பிடத்தக்கது . இந்தப் படத்திற்காக சன்னி லியோன் , பழம்பெரும் வீரக்கலைகளான வாள் வீச்சு , களறி , குதிரை ஏற்றம் என பலவற்றைக் கற்க உள்ளார் . இவை அனைத்தையும் சன்னிக்கு பயிற்சி கொடுப்பதற்காக பிரத்யேகமாக மும்பையில் இருந்து ஒரு பயிற்சியாளர் வர உள்ளார் . ஜனவரி மாதம் முதல் வாரம் தொடங்க உள்ள இந்தப் படத்தின் ஷூட்டிங்கிற்காக , மிக பிரமாண்டமான செட் போடப்பட உள்ளது . அதே போல் சன்னி லியோனுக்கு நிகரான வில்லன் கதாபாத்திரத்தில் நடிகர் நவ்தீப் நடிக்க உள்ளார் . இந்தப் படம் குறித்து இயக்குனர் வடிவுடையான் கூறுகையில் , முதலில் இந்தக் கதையைக் கேட்டதுமே சன்னி லியோன் மிகவும் ஆச்சர்யப்பட்டார் . காரணம் இது வரை இப்படி வீரமான பெண் கதாபாத்திரத்தில் இவர் நடித்தது இல்லை . இதனால்தான் இந்தப்படத்தில் நடிக்க சம்மதித்தார் என்கிறார் படத்தை இயக்கும் வடிவுடையான் . இந்தப் படத்தை தயாரிப்பாளர் பொன்ஸ் ஸ்டீபன் தயாரிக்க உள்ளார் என்பது குறிப்பிடத்தக்கது .


புவனேஷ்வர் குமாரும் பும்ராவும் அணியில் இடம்பெறுவதற்கு முன்புவரை பேட்டிங் அணியாக திகழ்ந்த இந்திய அணி , அவர்களின் வருகைக்குப் பிறகு சிறந்த பவுலிங் அணியாகவும் திகழ்கிறது . புவனேஷ்வர் குமார் , பும்ரா , சாஹல் , குல்தீப் என இந்திய பவுலர்கள் எதிரணிகளை மிரட்டுகின்றனர் . தென்னாப்பிரிக்காவுக்கு எதிரான டெஸ்ட் தொடரில் புவனேஷும் பும்ராவும் அசத்தினர் . அதேபோல் , ஒருநாள் தொடரை 5 - 1 என இந்திய அணி வெல்வதற்கு பவுலர்களின் பங்களிப்பு அளப்பரியது . முதல் டி20 போட்டியில் 28 ரன்கள் வித்தியாசத்தில் இந்திய அணி வெற்றி பெற்றது . இந்த போட்டியில் ஷிகர் தவனின் பேட்டிங் , புவனேஷ்வர் குமாரின் பவுலிங் ஆகியவைதான் வெற்றிக்கு முக்கிய காரணம் . இந்த போட்டியில் 24 ரன்களை மட்டுமே விட்டுக்கொடுத்து 5 விக்கெட்டுகளை புவனேஷ்வர் குமார் கைப்பற்றினார் . இதன்மூலம் புதிய சாதனை ஒன்றை புவனேஷ்வர் குமார் நிகழ்த்தியுள்ளார் . டெஸ்ட் , ஒருநாள் , டி20 என மூன்று விதமான சர்வதேச போட்டியிலும் 5 விக்கெட்டுகளை வீழ்த்திய வீரர் என்ற சாதனையை புவனேஷ்வர் குமார் படைத்துள்ளார் . அதிலும் இந்த சாதனையை முதல் இந்திய வீரர் புவனேஷ் தான் . இதற்கு முன்னதாக இந்திய அணியின் எந்த பவுலரும் இந்த சாதனையை நிகழ்த்தவில்லை . ஆனால் , புவனேஷ்வர் குமாருக்கு முன்னதாக , உமர் குல் ( பாகிஸ்தான் ) , டிம் சௌதி ( நியூசிலாந்து ) , அஜந்தா மெண்டிஸ் ( இலங்கை ) , லசித் மலிங்கா ( இலங்கை ) , இம்ரான் தாஹிர் ( தென்னாப்பிரிக்கா ) ஆகிய 5 வீரர்களும் மூன்று விதமான போட்டியிலும் 5 விக்கெட்டுகளை வீழ்த்தியுள்ளனர் . இந்த வீரர்களின் வரிசையில் தற்போது புவனேஷ்வர் குமாரும் இணைந்துள்ளார் .


நடிகர் ரஜினிகாந்த் இன்று முதல் வரும் 31 ஆம் தேதி வரை தனது ரசிகர்களை சந்திக்கிறார் . ஏற்கனவே ஒரு முறை அவர் ரசிகர்களை சந்தித்துள்ள நிலையில் இந்த இரண்டாம் கட்ட சந்திப்பில் அரசியலுக்கு வருவது குறித்து முக்கிய முடிவுகளை அறிவிப்பார் என அவரது ரசிகர்கள் எதிர்பார்த்து காத்திருக்கின்றனர் . நடிகா் ரஜினிகாந்த் சில மாதங்களுக்கு முன்னா் ரசிகா்களுடனான சந்திப்பு ஒன்றை மேற்கொண்டார் . அந்த சந்திப்பில் 15 மாவட்ட ரசிகா்களை அழைத்து அவா்களுடன் புகைப்படம் எடுத்துக் கொண்டார் . அப்போதே அவா் அரசியலுக்கு வருவது தொடா்பான அறிவிப்பை வெளியிடுவார் என்று பெரிதும் எதிர்பார்க்கப்பட்டது . ஆனால் காலா படம் மற்றும் 2.0 படபிடிப்பு பணிகளுக்காக வெளிநாடு சென்று விட்டார் . இந்நிலையில் , ரஜினிகாந்த் தனது இரண்டாம் கட்ட ரசிகா்களுடனான சந்திப்பை இன்று முதல் வருகிற 31ம் தேதி நடத்துகிறார் . இந்த சந்திப்பானது வழக்கம்போல கோடம்பாக்கத்தில் உள்ள அவரது ராகவேந்திரா திருமண மண்டபத்தில் காலை 8 மணி முதல் மாலை 3 மணி வரை நடைபெறும் என்றும் , நாள் ஒன்றிற்கு ஆயிரம் பேரை சந்திக்க உள்ளதாகவும் தெவிக்கப்பட்டுள்ளது . சந்திப்பின் முடிவில் அவா் அரசியல் பிரவேசம் தொடா்பான அறிவிப்பை வெளியிடுவாா் என்று ரசிகா்கள் எதிர்பார்க்கப்படுகிறது . . ஏற்கனவே ரஜினிகாந்தின் சகோதரா் , ரஜினி அரசியலுக்கு வருவதற்கான அனைத்து பணிகளும் நடைபெற்று வருகின்றன . ஜனவரி மாதத்தில் கட்சி தொடா்பான அறிவிப்புகள் வெளியிடப்படும் என்று தெரிவித்திருந்தார் . அதேபோன்று காந்திய மக்கள் இயக்க தலைவா் தமிழருவி மணியனும் இதே கருத்தை முன்மொழிந்தார் . இந்நிலையில் இந்த சந்திப்பு தமிழக அரசியலில் பெரும் எதிர்பார்ப்பை ஏற்படுத்தியுள்ளது .


உலக அளவில் மிகவும் அசுத்தமான20 நகரங்களின் பட்டியலில் , முதலிரண்டு இடங்களில் இந்திய நகரங்களே இருக்கின்றன என்பதுடன் , இந்தியாவிலிருந்து மட்டும் 14 நகரங்கள் பட்டியலில் இடம்பெற்றிருப்பது அதிர்ச்சி அளித்துள்ளது . பிரதமர் மோடி ஆட்சியில் ‘தூய்மை இந் தியா’ ( ஸ்வச் பாரத் ) திட்டம் , எந்த லட்சணத்தில் அமல்படுத்தப்பட்டு இருக்கிறது என்பதையும் , உலக சுகாதார அமைப்பு வெளியிட்டுள்ள ‘அசுத்தமான நகரங்களின் பட்டியல்’ அம்பலப் படுத்தி இருக்கிறது . உலக சுகாதார அமைப்பானது , உலகம் முழுவதும் மொத்தம் 4 ஆயிரத்து300 நகரங்களின் சுகாதாரம் தொடர்பாகஅண்மையில் ஆய்வு மேற்கொண்டது . மனிதர்களுக்கு சுவாசக் கோளாறை ஏற்படுத்தி பெரும் பாதிப்புகளை தரக்கூடிய ‘பிஎம் 2.5’ அளவிற்கு காற்று மாசுநிலவுகிறதா ? என்ற அளவுகோலின் அடிப்படையில் இந்த ஆய்வை மேற்கொண்டது . அதனடிப்படையில் , மோசமான சுகாதாரக்கேடு நிலவும் நகரங்களின் பட்டியல் ஒன்றும் தயாரிக்கப் பட்டது . இந்த பட்டியலில்தான் , முதல் 20 நகரங்களின் பட்டியலில் மட்டும் 14 இந்தியநகரங்கள் இடம்பெற்று அதிர்ச்சி அளித்துள்ளது . உலகிலேயே உத்தரப்பிரதேசத் தில் உள்ள , கான்பூர்தான் அதிக மாசுக்களால் பாதிக்கப்பட்டு இருக்கிறது . அதன்பின் மத்தியப் பிரதேசத்தில் உள்ளகுவாலியரும் , அதற்கு அடுத்தபடியாக குஜராத்தின் அகமதாபாத்தும் இடம் பெற்றுள்ளன . பரீதாபாத் , வாரணாசி , கயா , பாட்னா , தில்லி , லக்னோ , ஆக்ரா , முசாபர் நகர் , ஸ்ரீநகர் , குர்கான் , ஜெய்ப்பூர் , பட்டியாலா , ஜோத்பூர் ஆகிய நகரங்களும் அசுத்தமான நகரங்களின் பட்டியலில் இடம்பிடித்துள்ளன . இந்த நகரங்கள் அனைத்தும் வடமாநிலங்களில் இருக்கும் நகரங்கள் என்பதுடன் , 10 - க்கும் மேற்பட்டவை பாஜக ஆட்சியிலுள்ள மாநிலங்களில் இருக்கும் நகரங்கள் என்பது முக்கியமானது . அதேநேரம் முதல் 50 நகரங்களின்பட்டியலில் , தென்னிந்தியாவைச் சேர்ந்த நகரம் ஒன்றுகூட இடம்பெறவில்லை . தென்னிந்தியாவில் , கோவாவையும் சேர்த்து , இருக்கும் 6 மாநிலங்களில் , ஒரு மாநிலத்தில் கூட காற்றுமாசுபாடு காணப்படவில்லை . அதேபோல் அசுத்தமான நகரம் என்ற பெயரையும் , இந்த மாநிலங்களில் உள்ள நகரங்கள் பெறவில்லை . இந்த 6 - இல் 5 மாநிலங்களில் மாநிலக்கட்சிகள் ஆட்சி செய்கின்றன என்பது குறிப்பிடத்தக்கது . இந்தியா உள்ளிட்ட நாடுகள் இருக்கும் தெற்காசியாவில்தான் அதிகஅளவு காற்று மாசு ஏற்படுகிறது என்பதும் , உலக அளவில் 34 சதவிகித காற்றுமாசு இந்த பகுதியில்தான் காணப்படுகிறது என்பதும் உலக சுகாதார நிறுவனத்தின் ஆய்வு முடிவாக இருக்கிறது . பி . எம் 2.5 - ல் குறியீட்டில் மிகமோசமான பாதிப்பை ஏற்படுத்தக்கூடிய , சல்பேட் , நைட்ரேட் , பிளாக் கார்பன்ஆகியவை இந்தியாவின் முக்கிய நகரங்களில் காற்றுடன் கலந்திருப்பதாக கூறும் அந்த ஆய்வு , இவற்றால் தொற்றாநோய்களான மாரடைப்பு , பக்கவாதம் , நுரையீரல் புற்றுநோய் உள்ளிட்ட பல பாதிப்புகள் ஏற்படுவதாகவும் தெரிவித்துள்ளது .


அ . தி . மு . க . வில் பிளவுபட்ட இரண்டு அணிகளும் இணையும் நோக்கில் பேச்சுவார்த்தைகள் துவக்கப்பட்டதும் , அதில் இரு தரப்பை சேர்ந்தவர்களின் முரண்டு மற்றும் முரண்பாடுகளினால் தொய்வு விழுந்து கொண்டே இருப்பதும் தெரிந்த கதை . இணைப்பு பேச்சுவார்த்தை நடந்துவருகிறது என்று சொல்லப்பட்டு வரும் நிலையிலேயே பரஸ்பரம் இரண்டு தரப்புகளும் ஒன்றை ஒன்று விமர்சன வாளால் வெட்டிக் கொள்கின்றனர் . அந்த வகையில் இன்று மைத்ரேயன் ஒரே போடாக போட்டுத் தள்ளி இருக்கிறார் . அதாவது ‘’தடியெடுத்தவென்ல்லாம் தண்டல்காரன் என்பது போல் இந்த ஆட்சியில் அமைச்சர்கள் அவரவர் இஷ்டம் போல் செயல்படுகிறார்கள் . பல அமைச்சர்கள் மீது ஊழல் குற்றச்சாட்டும் , பண முறைகேடு , மிரட்டல் குற்றச்சாட்டுகளும் தினமும் வெடிக்கின்றன . அந்த ரீதியில் பார்த்தால் இந்த ஆட்சி தனது செயல்களாலேயே கவிழும் என்றே தெரிகிறது . அதாவது ' It will fall on its own weight ' என்று தான் தமிழில் கூறியதை மீண்டும் இங்கிலீஸில் மொழிபெயர்த்து மேஜர் சுந்தர்ராஜன் போல் பேசியிருக்கிறார் . கூடவே ‘பேச்சுவார்த்தை நடைபெற்று வருவதாக எடப்பாடி அணியினர் கூறி வருகிறார்களே ! ’ என்று கேட்டதற்கு ‘அப்டியா ? அது எங்கே நடக்குதுன்னு சொல்லச் சொல்லுங்க . ’ என்று எடக்காக கேட்டிருக்கிறார் . ஆக ‘எடப்பாடியின் ஆட்சி சரியும்’ என்று மைத்ரேயன் மை போட்டிருப்பது எந்த நம்பிக்கையில் , தைரியத்தில் , கால்குலேஷனில் ? என்பது அடுத்தடுத்த நாட்களில் தெரிய வரும் .


இந்தியா - ஆஸ்திரேலியா இடையேயான கடைசி டெஸ்ட் போட்டியில் இந்திய அணி முதல் இன்னிங்ஸில் 622 ரன்களை குவித்த நிலையில் , ஆஸ்திரேலிய அணி வெறும் 300 ரன்களுக்கு ஆல் அவுட்டானது . சிட்னியில் நடந்துவரும் இந்த போட்டியில் டாஸ் வென்று முதலில் பேட்டிங் ஆடிய இந்திய அணி , புஜாரா , ரிஷப் பண்ட்டின் சதங்கள் மற்றும் மயன்க் , ஜடேஜா ஆகியோரின் சிறப்பான அரைசதங்கள் ஆகியவற்றால் 622 ரன்களை குவித்து முதல் இன்னிங்ஸை டிக்ளேர் செய்தது . இதையடுத்து முதல் இன்னிங்ஸை தொடங்கிய ஆஸ்திரேலிய அணி , விக்கெட் இழப்பின்றி 24 ரன்களுடன் இரண்டாம் நாள் ஆட்டத்தை நிறைவு செய்தது . மூன்றாம் நாளான நேற்றைய ஆட்டநேர முடிவில் ஆஸ்திரேலிய அணி 6 விக்கெட் இழப்பிற்கு 236 ரன்கள் எடுத்திருந்தது . நேற்று போட்டியின் இடையே மழை பெய்ததால் 16.3 ஓவர்கள் வீசப்படவில்லை . அதனால் இன்றைய ஆட்டம் அரைமணி நேரம் முன்னதாக தொடங்க திட்டமிடப்பட்டிருந்தது . ஆனால் இன்று காலையும் தொடர்ந்து மழை பெய்ததால் , ஆட்டம் தாமதமாக தொடங்கப்பட்டது . இன்றைய ஆட்டம் தொடங்கியதும் இரண்டாவது ஓவரிலேயே பாட் கம்மின்ஸை வீழ்த்தினார் ஷமி . களத்தில் நிலைத்து ஆடிவந்த ஹேண்ட்ஸ்கம்ப்பை 37 ரன்களில் போல்டாக்கி அனுப்பினார் பும்ரா . நாதன் லயனை குல்தீப் யாதவ் டக் அவுட்டாக்கி அனுப்ப , குல்தீப் வீசிய அடுத்த ஓவரிலேயே ஹேசில்வுட் கேட்ச் கொடுத்தார் . ஆனால் அதை விஹாரி தவறவிட்டார் . விஹாரி அதை பிடித்திருந்தால் 264 ரன்களுக்கே ஆஸ்திரேலிய இன்னிங்ஸ் முடிந்திருக்கும் . விஹாரி கொடுத்த அந்த வாய்ப்பை பயன்படுத்திக்கொண்ட ஹேசில்வுட் , அடித்து ஆட ஆரம்பித்தார் . ஸ்டார்க்கும் ஹேசில்வுட்டும் ஜடேஜா மற்றும் குல்தீப்பின் பவுலிங்கை அடித்து ஆடினர் . கடைசி விக்கெட்டுக்கு இந்த ஜோடி 42 ரன்களை சேர்த்தது . இறுதியில் ஹேசில்வுட்டை குல்தீப் வீழ்த்தினார் . இதையடுத்து ஆஸ்திரேலிய அணி முதல் இன்னிங்ஸை 300 ரன்களுக்கு இழந்தது . ஃபாலோ ஆன் பெற்ற ஆஸ்திரேலிய அணி , இரண்டாவது இன்னிங்ஸை தொடங்கி ஆடிவருகிறது .


ஆபாச பட நாயகியான கவர்சிகன்னி சன்னி நடிக்கும் முதல் வரலாற்றுத் தமிழ் படமான “வீரமாதேவி” படத்தின் பர்ஸ்ட் லுக் போஸ்டர் நாளை வெளியாக உள்ள நிலையில் , சன்னி லியோன் அவரது கவர்ச்சி புகைப்படம் ஒன்றை வெளியிட்டு பரபரப்பை ஏற்படுத்தியிருக்கிறார் . அமெரிக்காவில் ஆபாச படங்கள் மூலம் நடித்துப் புகழ்பெற்ற வந்த சன்னி லியோன் , தற்போது , பாலிவுட் படங்களில் கவனம் செலுத்தி வருகிறார் . இதனை அடுத்து தமிழில் “வீரமாதேவி” என்ற படத்திலும் நடித்து வருகிறார் . நடிகைகன் அவ்வப்போது தங்களுடைய நிர்வாண அல்லது அரை நிர்வாண படங்களை சமூக வலைதளங்களில் வெளியிட்டு ரசிகர்களுக்கு கவர்ச்சி விருந்தளிப்பார் . அந்த வகையில் , நீண்ட இடைவேளைக்கு பிறகு நடிகை சன்னி லியோன் அவரது கவர்ச்சி புகைப்படம் ஒன்றை அவரது இன்ஸ்ட்ராகிராம் பக்கத்தில் வெளியிட்டு ரசிகர்களை சூடேற்றி உள்ளார் . அந்த புகைப்படம் சமூக வலைதளங்களில் வைரலாக பரவி வருகிறது . சன்னி லியோன் நடிக்கும் வரலாற்றுப் படமான “வீரமாதேவி” பர்ஸ்ட் லுக் போஸ்டர் நாளை வெளியாக இருப்பதாக அறிவிக்கப்பட்டுள்ளது . இந்நிலையில் , நடிகை சன்னி அவரது கவர்ச்சி படத்தை வெளியிட்டு பரபரப்பை ஏற்படுத்தியுள்ளார் .